amethystos: Σεπτεμβρίου 2009\nDONATIO PIPINI (Η ΔΩΡΕΑ ΤΟΥ ΠΙΠΙΝΟΥ 754-756)\nΔια της δωρεάς ταύτης παραχωρούνται στον πάπα πόλεις και επαρχίες των Λογγοβάρδων και ο επίσκοπος Ρώμης περιβάλλεται και το βασιλικό διάδημα οπλισμένος και με τον σταυρό και με το ξίφος, επιθυμώντας να δεσπόζη και στις ψυχές και στα σώματα όλων των φυλών και εθνών, πιστών και απίστων. [Μέτα την σημαντική αυτή δωρεά, η οποία καθόρισε το θριαμβευτικό μέλλον, μέχρι σήμερον, της παποσύνης, οι παπικοί δείχνουν μια ιδιαίτερη αδυναμία στα πιπίνια].\nΟ πάπας θείω δικαίω πλέον είναι αυτός ο ίδιος ο απόστολος Πέτρος (δια μεταμψυχώσεως και μετενσαρκώσεως ταυτόχρονα), με τον οποίον βρίσκεται σε άμεση καθημερινή σχέση, όπως αποδεικνύεται και από την επιστολή του Στεφάνου Β' προς τον Πιπίνον, δια της οποίας ζητά την βοήθειά του. Την επιστολή αυτή έγραψε ο ίδιος ο απόστολος Πέτρος, στον παράδεισο, (αφήνοντας για λίγο τα κλειδιά του παραδείσου στον απόστολο Παύλο) και την παρέδωσε στον πάπα ιδιοχείρως στο γραφείο του!\nΑναρτήθηκε από amethystos στις 8:14:00 μ.μ. 2 σχόλια:\nΕκδηλώσεις αγάπης στην Τρίπολη\nΠΕΡΙ ΡΑΒΕΝΝΑΣ ΞΑΝΑ\nΠοιος ο λόγος να αναγνωρισθεί, ακόμα και από Συνόδους, ένα πρωτείο τιμής;! Το οποίο δεν αφορά ιστορικά ούτε καν τα πρώτα 1000 χρόνια και το οποίο έπαψε να ισχύει πλέον ιστορικά, μετά τις καταστροφές που επέφερε ο συγκεκριμένος πάπας στην ανθρωπότητα! Ο πρώτος που δεν το τίμησε είναι ο ίδιος.\nΑναρτήθηκε από amethystos στις 5:18:00 μ.μ. Δεν υπάρχουν σχόλια:\nΠΕΡΙ ΤΗΣ ΘΕΣΜΟΠΟΙΗΣΕΩΣ ΤΗΣ ΕΚΚΛΗΣΙΑΣ ΚΑΙ ΤΗΣ ΕΜΦΑΝΙΣΕΩΣ ΤΑΓΩΝ ΑΝΤΙ ΑΓΙΩΝ\nΗ διδασκαλία περί των χαρισμάτων της Καινής Διαθήκης είναι ή ήταν ο πυρήνας της εκκλησιολογίας! Κατά την αναλογία της πίστεως δίνονται σε κάθε πιστό από τον Θεό ένα ή περισσότερα χαρίσματα, τα οποία αποτελούν «φανέρωσιν» του Πνεύματος και υπηρετούν «προς το συμφέρον» και «εις οικοδομήν του σώματος του Χριστού». Όλοι οι πιστοί ως χαρισματούχοι κατέχουν εκ Θεού ορισμένη θέση στο σώμα του Χριστού σαν μέλη αυτού. Από την πιστότητα και την συνέπεια των πιστών στα ληφθέντα χαρίσματα οικοδομείται η κοινότης μέσα στην αγάπη δια την σωτηρίαν.\n«Εν τη της ζωής κοινωνία το εκάστου ίδιον χάρισμα κοινόν των συμπολιτευομένων γίνεται και ων έκαστον ου μάλλον δι’ εαυτόν η δια τους άλλους ο λαμβάνων έχει ... Εν δε τη των πλειόνων συμβιώσει και του ιδίου απολαύει, πολυπλασιάζων αυτό τη μεταδόσει, και τα των άλλων ως εαυτού καρπούται» (όροι κατά πλάτος pg 31 932ΑΒ).\nΈκαστος πρέπει ιδία κλίση μένειν και κατορθούν επιμελέστερον το υπό του Κυρίου πιστευθέν. Μόνον ούτως επιτυγχάνεται η ευάρεστος τω Θεώ ευταξία εν αγάπη Χριστού εν τη διαφορά των χαρισμάτων και η ευαρέστησις πρός τον θεόν (περί βαπτίσματος Β' 8, 3).\nΛόγω της απωλείας των χαρισμάτων οι σημερινοί θεολογούντες προσπαθούν να στηρίξουν την διαφορά ή ετερότητα στην αναλογία με τα πρόσωπα της Αγίας Τριάδος! Έλεος, της ανοησίας...!\n«Διακόνου λόγον επέχει ο προς τους ιερούς αγώνας αλείφων τον νούν και τους εμπαθείς λογισμούς απελαύνων απ' αυτού. Πρεσβυτέρου δε, ο εις την γνώσιν των όντων φωτίζων και την ψευδώνυμον γνώσιν εξαφανίζων. Επισκόπου δε, ο τω αγίω μύρω τελειών της γνώσεως και προσκυνήσεως της Αγίας Τριάδος (όστις ανάγεται εις το ύψος της μυστικής γνώσεως και προσκυνήσεως της Αγίας Τριάδος)» (Ευεργετινός, τόμος Δ, σελ. 586).\nΑναρτήθηκε από amethystos στις 12:14:00 π.μ. Δεν υπάρχουν σχόλια:\nΕτικέτες «Κληρικαλισμός», «Ορθόδοξη Παράδοση»\nΑναρτήθηκε από amethystos στις 8:44:00 μ.μ. 9 σχόλια:\nΤο διαμάντι του Μήνα\nΟ τελευταίος ελεύθερος μήνας της ορθοδοξίας.\nΑναρτήθηκε από amethystos στις 11:04:00 μ.μ. 1 σχόλιο:\nΣχολιάζουμε στο δικό μας blog τους λόγους του κ. Βαρθολομαίου «Την Ορθοδοξίαν κηρύττομεν, την Ορθοδοξίαν προβάλλομεν, την Ορθοδοξίαν υπερασπιζόμεθα, εις την Ορθοδοξίαν μένομεν αμετακίνητοι και αδιάσειστοι, αλλά με αγάπην προς όλους τους μη Ορθοδόξους, διότι αυτό απαιτεί το χριστιανικό μας καθήκον».\nκ. Βαρθολομαίε, μεγάλη μπουκιά να φας, μεγάλο λόγο μην λες!\nΑναρτήθηκε από amethystos στις 12:55:00 π.μ. 1 σχόλιο:\nΣτα Αγγλικά θα σήμαινε: Προσοχή στον Κάλλιστο!\n«Όταν επισκέφθηκα την Ελλάδα για πρώτη φορά, πριν από πενήντα πέντε χρόνια, ο Άγιος Σεραφείμ ήταν σχεδόν άγνωστος. Ενώ τώρα κάθε φορά που επισκέπτομαι την Ελλάδα, βλέπω την εικόνα του στις Εκκλησίες και στα σπίτια και συναντώ μοναχούς με το όνομα Σεραφείμ. Τα πράγματα εξελίσσονται όπως θα 'πρεπε, διότι είναι στ' αλήθεια ένας σημαντικός άγιος για την εποχή μας».\nΠοια από τις δύο στάσεις υιοθετήθηκε από την πατερική θεολογία; ...\nΟ Αββάς Ησαΐας, επιμένει πως η διαφορά βρίσκεται στην χρήση: κατά φύσιν ή παρά φύσιν. Δεν είναι πιθανόν ο Αββάς Ησαΐας να 'χει επηρεαστεί απευθείας από τον Πλάτωνα ή από τον Αριστοτέλη, τους οποίους κατά πάσαν πιθανότητα δεν διάβασε ποτέ του, αλλά θα μπορούσε να 'χει πάρει από την κόπτικη παράδοση»!\nΕίναι δυνατόν Χριστιανός να πιστεύει πως ότι διδάσκει ο Χριστιανισμός είναι διαβάσματα; Υπάρχει μεγαλύτερη ύβρις απ' αυτή στο Άγιο Πνεύμα;\nΑναρτήθηκε από amethystos στις 11:17:00 μ.μ. 6 σχόλια:\nΗ «ουσία» της νεωτερικότητος είναι ως γνωστόν το μέλλον! Για το μέλλον έχουν ήδη προσφερθεί ανθρωποθυσίες εκατομμυρίων ανθρώπων (ιδιαιτέρως στις κομμουνιστικές χώρες) αλλά όπως καταλαβαίνουμε ο νέος θεός διψά ακόμη! Το μέλλον για να υπάρξει πρέπει να αδειάσει το παρελθόν. Διότι μόνον η Μνήμη υπάρχει διαθέσιμη, είναι το μόνο όργανο που συντροφεύει την ελευθερία του ανθρώπου, έστω την υποκειμενική, την υποτιθέμενη. Η Μνήμη είναι επίσης και το μόνο όργανο που μπορεί να δώσει ταυτότητα! Το μέλλον έχει να αντιμετωπίσει το ίδιο πρόβλημα που αντιμετωπίζει και το παρελθόν. Δεν υπάρχει. Υπάρχει μόνο το τώρα! Ύπαρξη σημαίνει τώρα! Και όμως κανείς άνθρωπος δεν είναι ικανός να ζήσει το τώρα! Μεταμόρφωσαν οι άνθρωποι λοιπόν, το τώρα σε μοντέρνο. Το έντυσαν με την οντολογία του Γίγνεσθαι. Το έβαλαν να οδηγεί την εξέλιξη. Πραγματοποίησαν την εσχατολογία! Ο άνθρωπος αναζητά την ικανοποίηση, την πληρότητα, την πραγματοποίηση (των ονείρων του). Ο τραγέλαφος του Μαρξισμού, να κατοικεί στην Μνήμη το Μέλλον, συνεχίζει να βασανίζει τους διανοούμενους. Τελικώς το μόνο όργανο που θα μπορούσε να προχωρήσει στο μέλλον (εφόσον υπάρχει ο θάνατος) βρέθηκε να είναι το Σύστημα! Η Μέθοδος και η Οργάνωση! Αυτό το σύνολο που σήμερα ονομάζεται «Εισέρχομαι στην Ιστορία».\nΜόνη προϋπόθεση εισόδου στην Ιστορία, να βρίσκομαι έξω από την Ιστορία: σε μια παράδοση, σε μια πίστη, σε μια καθυστερημένη βιομηχανική χώρα! Οι Έλληνες αυτή τη στιγμή, κατά την οποία δεν πιστεύουν τίποτε, πληρούν όλους τους όρους της εισόδου, δικαιούνται ενός εισιτηρίου! Μετάσταση λοιπόν και καλό μας ταξίδι στην εξέλιξη!\nΗ Εσχατολογία αφορά το τέλος του χρόνου, την ολοκλήρωσή του. Ο εσχατολογικός χρόνος είναι ο τελευταίος, πριν πραγματοποιηθεί η προφητεία της Αποκαλύψεως: «Δεν θα υφίσταται πλέον χρόνος».\nΈτσι όπως όλα είχαν αρχή, έτσι θα έχουν και ένα τέλος. Η Ιστορία θα έχει ένα τέλος όπως ακριβώς έχει και μια καταγωγή. Η μελλοντολογία, ασταθής σαν επιστήμη, θα ανοίξει στην Εσχατολογία, η οποία είναι μια σταθερή πραγματικότητα! Η παρένθεση που άνοιξε από την αιωνιότητα θα κλείσει! Θα έλθει ένας καιρός στον οποίο ο χρόνος που «δεν γερνά» θα σταματήσει. Ο χρόνος δεν είναι αιώνιος. Παρότι και ο αιών είναι χρόνος. Ο χρόνος είναι το όχημα του θανάτου.\nΑυτή η πίστη στην Εσχατολογία δεν βρίσκει σύμφωνους τους πάντες. Προέρχεται από την χριστιανική αποκάλυψη και κατοίκησε στις μεγάλες θεολογίες της Ιστορίας για πρώτη φορά. Βρέθηκαν έτσι τρόποι να εκμηδενιστούν οι έσχατοι χρόνοι ή τουλάχιστον να ουδετεροποιηθούν. Για να ουδετεροποιηθεί το ψυχρό αγκάλιασμα του χρόνου πρέπει να κερδίσουμε την αιωνιότητα, να την κατοικήσουμε, να προηγηθούμε του τέλους του χρόνου. Αυτή είναι η λύση του Σπινόζα, η οποία ακολουθήθηκε από όλους τους Σοφούς! Η μετάβαση που επιτυγχάνει ο Σπινόζα είναι λιγότερο εναντίον του χρόνου απ' όσο είναι εναντίον του θανάτου, όχημα του οποίου είναι ο χρόνος. Η φράση-κλειδί της “Ηθικής” του είναι: «Αισθανόμαστε και βεβαιωνόμαστε ότι είμαστε αιώνιοι». Δεν πρόκειται όμως για μια νοητική αιωνιότητα, ορθολογιστική. Πρόκειται για μια «πεντηκοστή του πνεύματος», μια μορφή Μυστικισμού. Η νοητική αγάπη του θεού δεν αφορά την νόηση ή την διάνοια, είναι ένα ενοποιητικό όραμα, προορισμένο σε λίγους, αφού ο αρχηγός αυτού του τρίτου γένους Γνώσεως υπήρξε αυτός ο Ίδιος ο Ιησούς Χριστός.\nΗ νεωτερικότης, αγκαλιασμένη με το μέλλον, με μόνο όργανο του μέλλοντος, το ίδιο με αυτό του παρελθόντος, την Μνήμη, επινοεί την Μνήμη του μέλλοντος, η οποία τυπώνεται στη θεολογία του Ζηζιούλα και των οπαδών του. Επιμένουμε στην Εσχατολογία αυτή την ίδια και στη διαφωνία πολλών φιλοσόφων μαζί της διότι μια σύνθεση της Εσχατολογίας και της νοητικής αγάπης του θεού είναι η Ευχαριστιακή Εσχατολογία του Ζηζιούλα. Αυτή η Εσχατολογική Σύναξη αγάπης στο πρόσωπο του Επισκόπου φτιάχθηκε ακριβώς για να γλιτώσει η εποχή μας από τον φόβο του θανάτου! Αυτή η εσχατολογική Θ. Ευχαριστία σαν Εκκλησία, εισέρχεται στην Ιστορία, σαν Οικουμενισμός, στην θέση της Εκκλησίας του Κυρίου.\nΑναρτήθηκε από amethystos στις 1:07:00 π.μ. 1 σχόλιο:\nΑνάμεσα στην «Επιστροφή στους Πατέρες» και στην ανάγκη μιας Μοντέρνας ορθόδοξης θεολογίας\n«Σήμερα η “αποκάλυψη” -ποτέ δεν ονομάστηκε η “οικονομία ως αποκάλυψη”- πρέπει να ενσαρκωθεί ξανά στην Ιστορία, να πάρει την σάρκα του κόσμου».\nΗ φαινομενολογική μέθοδος αντιμέτωπη της παραδόσεώς μας\nΕπειδή προσθέσαμε στο τελευταίο μέρος του κειμένου μας\nΟ Ιερός Αυγουστίνος στην Δυτική και Ανατολική Παράδοση!\nκαινούριο υλικό, σας το παρουσιάζουμε.\nΑγνοώντας τις αρχές που στηρίζουν την σύγχρονη σκέψη, θύματα κωμικά της ημιμάθειάς μας, σκλαβωνόμαστε σε όρους όπως οντολογία, αυθυπέρβαση, αυτοσυνειδησία, αξιοπρέπεια του ανθρώπου, φαινομενολογική μέθοδος. Όπως παλιά σκλαβώνονταν οι άνθρωποι στα είδωλα.\nΑς δούμε τι δίδαξε ο Brentano τον Χούσσερλ, για να πάρουμε μια μικρή γεύση της αβυσσαλέας άγνοιάς μας. Σε γράμμα του, του 1935, στον Kurt Koffka, γράφει: «Κάθε πράγμα λέει αυτό που είναι. Ένα φρούτο λέει “φάε με”, το νερό λέει “πιες με”, ο κεραυνός λέει “να με φοβάσαι” και η γυναίκα λέει “αγάπα με”. Ο κόσμος είναι αυτός που είναι, διότι είναι δημιουργημένος και χρειάζεται πολύ θράσος να σκεφτούμε πως ο δημιουργός είχε κάποιο ελάχιστο ενδιαφέρον να βγάλει από το Τίποτα, από το Μηδέν, κάποια πράγματα τα οποία θα φανερωνόντουσαν διαφορετικά από εκείνο που είναι στην πραγματικότητα»!\nΑρκεί λοιπόν να περιγράφω αυτά που βλέπω και να κάνω φιλοσοφία, όπως έλεγε ο Σάρτρ!\nΤο βασίλειο του προσωπείου ονομάζεται επίσημα πρόσωπο!\nΌμως οι πνευματικοί μας πατέρες διδάσκουν εντελώς διαφορετικά πράγματα στο θέμα μας:\nΚΛΙΜΑΞ, Λόγος ΚΔ', § 9\n«Πονηρός σημαίνει άνθρωπος που κάνει ψευδείς προβλέψεις και που φαντάζεται ότι αντιλαμβάνεται τους λογισμούς των άλλων από τα λόγια τους, και τα μυστικά των καρδιών τους από τις εξωτερικές κινήσεις».\nΚΛΙΜΑΞ, Λόγος ΚΔ', § 19\n«Η πονηρία είναι μία ασχημοσύνη των δαιμόνων, η οποία ενώ είναι εστερημένη από αλήθεια, προσπαθεί να το κρύπτη και να εξαπατά πολλούς».\nΣύμφωνα με την παράδοσή μας λοιπόν, όλοι οι σύγχρονοι θεολόγοι μας, οι οποίοι χρησιμοποιούν με τόση επιτηδειότητα την φαινομενολογική μέθοδο, δεν το κάνουν για να εξαπατούν τους πολλούς προς όφελος του εαυτού τους;\nΑυτοί οι εξαπατημένοι, οι οπαδοί τους, δεν αποτελούν επομένως το ομαδικό πνεύμα, από το οποίο υποτίθεται ότι θέλουν να μας ελευθερώσουν;\nΓιατί όμως προτιμούμε να ανήκουμε στους πολλούς και δεν επιθυμούμε να προσελκύσωμε προς το μέρος μας τον Κύριον (ΚΛΙΜΑΞ, Λόγος ΚΔ', § 9);\nΗ Κλίμαξ ξανά μας συμπαραστέκεται:\nΛόγος ΚΔ', § 27\n«Αγωνίζου να θεωρής πεπλανημένη την λογική σου και την κρίσι σου, και έτσι θα εύρης σωτηρία και ευθύτητα έν Χριστώ Ιησού τώ Κυρίω ημών».\nΑναρτήθηκε από amethystos στις 11:30:00 μ.μ. Δεν υπάρχουν σχόλια:\nΤΟ ΔΙΑΜΑΝΤΙ ΤΟΥ ΑΙΩΝΟΣ\nΗ εισαγωγή του κ. Σπιτέρη στο Συμπόσιο της Ρώμης!\n«Το παρόν συμπόσιο, γεννήθηκε ακριβώς από την επιθυμία να μελετήσουμε μαζί, Καθολικοί και Ορθόδοξοι, τη σκέψη του Αγίου Αυγουστίνου και να εξετάσουμε αν πραγματικά ο διδάσκαλος της Ιππώνος βρίσκεται τόσο τραγικά μακριά από τον Ανατολικό Χριστιανισμό, αν πραγματικά διχάζει τόσο δραστικά τις δύο παραδόσεις, της Ανατολής και της Δύσης»!\nΓιατί να μην ξεκινήσουμε την μελέτη, που ’χει τόση μεγάλη οικουμενική αξία και σπουδαιότητα, από τα λόγια του ιδίου του Ιερού Αυγουστίνου, τα οποία υπάρχουν (Περί Αγίας Τριάδος 7, 4):\n«Μιλώντας για το άρρητο, προσπαθώντας να εκφράσουμε με κάποιο τρόπο αυτό που με κανένα τρόπο δεν εξηγείται, οι φίλοι μας Έλληνες χρησιμοποίησαν αυτή την έκφραση: μία φύσις, τρεις ουσίες, αλλά οι Λατίνοι αντιθέτως: μία φύσις ή ουσία, τρία πρόσωπα. Διότι στην γλώσσα μας, στα Λατινικά, φύσις και ουσία, υπολογίζονται σαν συνώνυμα.\n... Όταν πρόκειται για τον Θεό η σκέψη είναι πιο αληθινή από την λέξη και η πραγματικότης πιο αληθινή της σκέψης»!\nΑυτή η πραγματικότης έμεινε έξω από τον Χριστιανισμό της Δύσης, όπως μένει έξω και από την σκέψη όλων των συγχρόνων θεολόγων.\nΆβυσσος χωρίζει τις δύο παραδόσεις!\nΕτικέτες «Διαμάντια», «Θεολογικός διάλογος»\nΤο “πνευματικό” μέρος της επικαιρότητος αρχίζει σιγά-σιγά να ενοποιείται! Το θέμα του Οικουμενισμού παίρνει την θέση που του ανήκει! Ο Βόσπορος βροντά κι αστράφτει σαν άλλος Όλυμπος. Οι κατακερματισμένες δυνάμεις των “πιστών” που αντιδρούν, του παλαιού και του νέου, του κληρου και του λαού, αρχίζουν κι' αυτές σιγά-σιγά να συνεργάζονται. Κοινές έννοιες εμφανίζονται στα χείλη όλων των “πιστών”! Ο αντίπαλος είναι πλέον γνωστός! Η Διοίκηση της Εκκλησίας και η Διοίκηση της θεολογίας! Το μεγαλύτερο πρόβλημα είναι η σύγχρονη ειδωλολατρεία. Η υποδούλωση του λαού στον κληρο και η υποδούλωση του μορφωμένου λαού στους “ΟΡΟΥΣ” που χρησιμοποιούν με επιτηδειότητα οι “θεολόγοι” της εποχής μας! Κανείς δεν έθεσε ακόμη το ερώτημα: Πώς είναι δυνατόν να κατηγορούμε τον Γεροντισμό και τον κληρικαλισμό όταν επιθυμούμε με κάθε μέσο το δικό μας θεολογικό φιλοσοφικό σύστημα να επικρατήσει όλων των άλλων; Όταν φτιάχνουμε οπαδούς παπαγαλάκια; Όταν την πίστη την “ντροπιάζουμε” καθημερινώς με την λογική;\nΌπως μας πληροφορεί η ΑΠΟΤΕΙΧΙΣΗ, ο κ. Γιέφτιτς κατηγορεί τους διαφωνούντας σαν παιδιά του Ζήση και αρνείται τον διάλογο, τον οποίο προσφέρει με τόση αγάπη στους ετερόδοξους! Εκτός της αμετροέπειας του κ. Ζήση, ο οποίος “κατόρθωσε” με το τίποτα να τεθεί επικεφαλής της διαφωνίας, σαν άλλος πρώτος, εκτός της “άπιστης” δήλωσης του κ. Μεταλληνού πως αν δεν αντιδράσουμε εμείς θα αντιδράσουν οι πέτρες, “άπιστης” διότι ο Κύριος είπε πως μπορεί να φτιάξει πιστούς από τις πέτρες όποτε το θελήσει, εκτός από το αδιευκρίνιστο «εμείς» (ποιοι είναι άραγε αυτοί οι «εμείς»;), φανερώνεται πλέον ξεκάθαρα πως η σύγχρονη θεολογία της σχέσεως ανακάλυψε ένα πιο επικίνδυνο ΕΓΩ από αυτό του Γερμανικού Ιδεαλισμού το οποίο ενσαρκώθηκε στον Χίτλερ, που συγκεντρώνει σήμερα όλες τις απαιτήσεις θεότητος που 'χει ο άπιστος άνθρωπος: το ΕΣΥ!\nΓι' αυτό τον λόγο ο διάλογος είναι υποχρεωτικός με την ετερότητα, με την ετεροδοξία, αλλά όχι με την ομοιότητα, με τους ομόδοξους! Η Εκκλησία, πιστή στην παράδοση του Φαναρίου, έγινε ένα ικανώτατο υπουργείο εξωτερικών!\nΌμως επιτέλους εμφανίστηκε στην πρώτη σελίδα του τελευταίου Ορθόδοξου Τύπου ένα ωραίο κείμενο του κ. Χριστοδουλίδη το οποίο αποκαθιστά την πραγματικότητα της πίστεώς μας: ΕΝΤΟΣ ΚΑΙ ΕΚΤΟΣ ΕΙΣΑΓΩΓΙΚΩΝ!\nΚαι ο σεβαστός πρωτοπρεσβύτερος Διονύσιος Τάτσης στην ίδια σελίδα μας εξηγεί άθελά του το πρόβλημα του κληρικαλισμού!\nΓράφει: «Στη φωτογραφία της σελ. 20 του περιοδικού “Εν συνειδήσει” ο πατριάρχης Βαρθολομαίος, ο Γ. Γραμματέας του Π.Σ.Ε. και στο μέσον μία “αιδεσιμώτατη” συμπροσεύχονται. Η Ιέρεια γνωστή υπέρμαχος του γάμου ομοφυλοφίλων».\nΣτα σχόλια διαβάζουμε: «Οι δικοί μας Οικουμενιστές καύχωνται για την συμμετοχή τους στο Παγκόσμιο Συμβούλιο Εκκλησιών αντί να θλίβονται για το κατάντημά τους»!\nΤο ράσο του “τιμημένου” κλήρου υποχρεωνεί τους πάντες να συνεχίζουν να ονομάζουν τους ανθρώπους αυτούς δικούς μας και μας εμποδίζει να δούμε το αυτονόητο. Πως η σεξουαλική απελευθέρωση είναι το μεγαλύτερο δέλεαρ του Οικουμενισμού, με όλες τις διαστροφές που “κανονικά” εμφανίζονται στις επαναστάσεις. Εξάλλου είναι ευκόλως κατανοητό και αρκετά γνωστό πως οι Ιέρειες προσθέτουν άφθονη ανθρώπινη αγάπη στα συμπόσια!\nΜάλιστα δε ο πολύς κ. Βασιλειάδης, μας διδάσκει εδώ και καιρό μια νέα Ιεροποίηση! Το σεξ είναι ο διάλογος των σωμάτων! Αγαπητέ μας κ. Βασιλειάδη, φίλτατε, να σε κεράσουμε μπυρούλες, μας αρέσει και μας αυτός ο διάλογος!\nΑυτή η σεξουαλική απελευθέρωση είναι εξάλλου το πνεύμα της εποχής μας και η Εκκλησία είναι υποχρεωμένη να βρίσκεται σε διάλογο με την εποχή της και ακόμη βαθύτερα, όπως το εκφράζει ο κ. Ζηζιούλας, η Εκκλησία είναι υποχρεωμένη να λύνει τα προβλήματα της εποχής της!\nΑναρτήθηκε από amethystos στις 10:39:00 μ.μ. 1 σχόλιο:\nΈνα τμήμα της θεολογικής σχολής Θεσσαλονίκης υπό τον Πέτρο Βασιλειάδη συμμετείχε στο εν λόγω συμπόσιο, το οποίο επραγματοποιήθη για τα μάτια της Δέσποινας των λογισμών όλων σχεδόν των θεολογούντων σ' Ανατολή και Δύση, την οικουμενική εκκλησία! Οι γνωστοί άγνωστοι διάβασαν τα βαρετά τους κείμενα, αποφεύγοντας την “ουσία” της παρουσίας του Αυγουστίνου στην Δύση, με μόνη εξαίρεση τον κ. Βασιλειάδη, ο οποίος παρουσίασε μια “πρωτότυπη” αντιμετώπιση τόσο του Αυγουστίνου όσο και του Αποστόλου Παύλου! Η θεολόγος Uta Ranke-Heinemann συνθέτει εντυπωσιακά τις προθέσεις της Νέας Εποχής μας: «Ο Αυγουστίνος λοιπόν, όπως και τα περισσότερα νευρωτικά άτομα, διαχώρισε ριζικά την αγάπη από τη σεξουαλικότητα... Η άγαμη εκκλησιαστική ιεραρχία [ας πούμε όμως σ' αυτό το σημείο πως υπάρχουν ισχυρές αμφιβολίες στα λεγόμενα της θεολόγου επί του θέματος της αγαμίας, καθώς υπάρχουν πολλοί, πάρα πολλοί, άγαμοι θύται στις τάξεις της ιεραρχίας, ως γνωστόν] στηρίζεται στις φαντασιώσεις και το μίσος ενάντια στην ηδονή του Αυγουστίνου».\nΦαίνεται να ξεχνά η εν λόγω θεολόγος, όπως και η σχολή του κ. Βασιλειάδη, πως ο Ιερός Αυγουστίνος είχε λεπτομερέστατη γνώση του θέματος που αρνείτο, και γι' αυτό δεν μπορούν να καταλάβουν όλοι τους, για ποιον λόγο ο Αυγουστίνος το αρνείται. Καθώς αγνοούν παντελώς όλοι τους την πραγματικότητα στην οποία καλεί ο Αυγουστίνος, αρνούμενος την υποδούλωση στο σεξ.\nΠάντως με την νεύρωση του Αυγουστίνου η Δύση κουτσά – στραβά έγινε χριστιανική. Θα προσθέταμε σ' αυτό το σημείο και το γεγονός πως και ο άγαμος Τρεμπέλλας κατηγόρησε τον Άγιο Συμεών τον Νέο Θεολόγο για νεύρωση.\nΟ Αυγουστίνος είναι ένας μεγάλος Έλληνας Φιλόσοφος, μαθητής του Πλωτίνου, ο οποίος είχε ως μόνο του όπλο τις μεταφυσικές του εμπειρίες, όμοιες με αυτές του Πλωτίνου. Χαρακτηριστικές εμπειρίες της Ελληνικής Φιλοσοφίας, χωρίς τις οποίες δεν μπορούσαν οι Έλληνες ούτε καν να φανταστούν τον εαυτό τους φιλόσοφο. Διότι ούτε για τους Αρχαίους η φιλοσοφία ήταν καρπός διαβάσματος. Ο Αυγουστίνος, με μοναδικά όπλα τις κτιστές “μεταφυσικές” εμπειρίες των Ελλήνων, έφτιαξε το Δυτικό Χριστιανικό Δόγμα! Έγραψε περί Αγίας Τριάδος, χωρίς να διαθέτει την εμπειρία της Αγίας Τριάδος. Πραγματοποίησε την ουτοπία του Πλάτωνος, θεσμοποιώντας την πόλη του θεού! Η δύναμις και η αδυναμία του Ελληνικού πνεύματος μπρος στην Ενανθρώπιση, αποκαλύπτει την τραγικότητά της στο πρόσωπο του Αυγουστίνου, όπως και στον Σχολαστικισμό, έως τον περιβόητο Ακινάτη!\nΜε την Μετονομασία του ανθρωπίνου σε θεϊκό, που πέτυχε ο Αυγουστίνος, χάθηκε τόσο πολύ ο άνθρωπος και η ανθρώπινη φύση που είχε αποκαλύψει ο Πλάτων, ώστε ο Καρτέσιος αναγκάστηκε να επινοήσει έναν καινούργιο άνθρωπο. Αυτόν που ζει σήμερα μέσα στα όρια του Αμερικανικού πολιτισμού και προσπαθεί να ευτυχίσει με τις δυνάμεις του. Αυτόν που εισάγεται σιγά-σιγά και στην Ελλάδα, σαν πρόσωπο, σαν εξατομίκευση.\nΑγνοώντας λοιπόν τις αρχές που στηρίζουν την σύγχρονη σκέψη, θύματα κωμικά της ημιμάθειάς μας, σκλαβωνόμαστε σε όρους όπως οντολογία, αυθυπέρβαση, αυτοσυνειδησία, αξιοπρέπεια του ανθρώπου, φαινομενολογική μέθοδος.\nΕτικέτες «Θεολογικός διάλογος», «Το πρόβλημα Αυγουστίνος», Ιερός Αυγουστίνος\nΗ επιρροή του Αυγουστίνου σε Δύση και Ανατολή\nΔια-Χριστιανικό Συμπόσιο Ρώμης\nΟ φτωχούλης του Θεού, ο πάπας, έστειλε Μήνυμα στο διαχριστιανικό Συμπόσιο της Ρώμης, γύρω από την επίδραση και παρουσία του Αυγουστίνου στις Χριστιανικές παραδόσεις.\nΤο Μήνυμα ομολογουμένως περιέχει μερικά πολύ σημαντικά σημεία:\nΕύχομαι, λέει ο πάπας, απευθυνόμενος στον γνωστό μας Walter Kasper, το Συμπόσιό σας, τιμημένε αδελφέ Kasper, να αποδώσει καρπούς, ανακαλύπτοντας δογματικές και πνευματικές συμφωνίες, χρήσιμες στην από κοινού κατασκευή της Πόλης του Θεού, όπου τα παιδιά του, θα μπορούν να ζουν στην ειρήνη και στην αδελφική αγάπη, βασισμένες στην αλήθεια της κοινής πίστης!\nΣου εξασφαλίζω γι' αυτόν τον σκοπό την προσευχή μου, αδελφέ Kasper.\nΠαρακαλώ γι' αυτόν τον Ιερό σκοπό τον Κύριο να ευλογήσει τους οργανωτάς και τους θεσμούς που αντιπροσωπεύουν, τους Καθολικούς και τους Ορθόδοξους ομιλητάς.\nΕίθε η Χάρις και η Ειρήνη του Κυρίου να βρίσκεται στις καρδιές σας (στους συνεργάτες σας) και στο μυαλό σας.\nΟ Αυγουστίνος είναι κυρίαρχη μορφή της θεολογίας της Δύσεως, ενώ η σκέψη του δεν έγινε ακόμη αποδεκτή από την Ανατολή.\nΑυτό είναι εν ολίγοις το σημαντικότατο πολιτικό Μήνυμα!\nΚατά την γνώμη μας δεν θα πρέπει να ανησυχεί πλέον, ο τρυφερός πάπας, για την δυσκολία που συνάντησε η σκέψη του Μεγάλου – Αυγουστίνου στην Εκκλησία των Πατέρων, διότι σήμερα στο Συμπόσιο συμμετέχουν ορθόδοξα “σκεπτόμενα άτομα”, όπως οι “Βασιλειάδης & ΣΙΑ”, μαθητές και κληρονόμοι του μεγάλου Μεσσία της ορθοδόξου θεολογικής σχολής Θεσσαλονίκης, Σάββα Αγουρίδη. Τώρα επιτέλους και μόνον τώρα, η θεολογική σκέψη του Αυγουστίνου, έχει πολλές ελπίδες κυριαρχίας!\nΑνακοινώνεται επίσημα λοιπόν η Οικουμένη της Εκκλησίας, η Εκκλησία της Κοινής πίστης!\nΑυτή η κοινή πίστις, η τόσο ανθρώπινη, έπνιξε πλέον κυριολεκτικά, με τα χέρια του πολιτισμού την αληθινή πίστη που μας προσέφερε ο Κύριος. Όπως ακριβώς η κοινή πίστις του όχλου των Εβραίων, ο οποίος είχε τόσο ευεργετηθεί από τον Κύριο, Τον σταύρωσε!\nΗ διοίκηση της Εκκλησίας και οι απανταχού πνευματικοί της οι οποίοι την στηρίζουν, αυτή την κοινή πίστη υπερασπίζονται και προκρίνουν. Εμφανίζεται και στα Ευαγγέλια και γι' αυτό η σύγχυση θεσμοποιήθηκε. Εκεί όπου ο Κύριος απευθυνόμενος στον Εκατόνταρχο ή στην αιμορροούσα λέει: «Η πίστις σου σέσωκέ σε».\nΙσχυρίζονται πονηρώς πως αυτή η κοινή πίστις, χωρίς την οποία δεν μπορούμε ούτε να ανασάνουμε, με την οποία σχετιζόμαστε με τη ζωή και απορρίπτουμε τον θάνατο, είναι ακριβώς η πίστη την οποία ζητά ο Κύριος και το Ευαγγέλιο και η Εκκλησία Του από εμάς!\nΗ διαφορά που σώζει ή καταδικάζει εκφράζεται με τον πληρέστερο τρόπο στο ημερολόγιο του Σμέμαν.\nΤετάρτη, 10 Σεπτεμβρίου 1980.\n«Γενικά, νιώθω όλο και πιο αποξενωμένος, απομακρυσμένος απ’ όσα έχω να κάνω. Παίζω όλους μου τους ρόλους –Σεμινάριο, θεολογία, Εκκλησία– αλλά δεν ξέρω πώς να τους αποτιμήσω. Δεν ξέρω τί είναι. Ίσως είναι απλή τεμπελιά. Το μόνο που ξέρω είναι πως αυτή η αποξένωση δεν με κάνει δυστυχισμένο.\nΈχω μια εσωτερική ζωή, αλλά η πνευματική μου κρατιέται χαμηλά! Ναι, έχω πίστη, αλλά με ολοκληρωτική απουσία ενός προσωπικού μαξιμαλισμού, τον όποιο τόσο προφανώς απαιτεί το Ευαγγέλιο.\nΑπλά ερωτήματα για μια απλή επίγεια ανθρώπινη ευτυχία! Για τη χαρά που ξεπερνά τον φόβο του θανάτου· για τη ζωή στην οποία μας έχει καλέσει ο Θεός [όχι ο Κύριος]· για το γιατί και το πώς λάμπει ο ήλιος· για το ποιοι είναι οι ορίζοντες της πατρίδος μου, ο απέραντος ουρανός της και οι λαμπρές ακτίνες του ήλιου. Απλά ερωτήματα». Σχεδόν ολόκληρη η σύγχρονη Οντολογία!\nΓιατί το μυαλό μας και η σκέψη μας να καθηλώνονται στην άρνηση αυτής της απλής κοινής πίστης; Γιατί να επιθυμούμε την πίστη του Κυρίου από την στιγμή που μπορούμε να αγαπούμε; Think Positive, διδάσκει ο μοντερνισμός. Αγκάλιασε με αγάπη την διαφορετικότητα και όχι για να την αλλάξεις, να την σώσεις, όπως δίδασκε το παρελθόν, αλλά για να την δεχθείς όπως είναι, στην έτεροτητά της, έτσι ώστε και η διαφορετικότης να σε δεχθεί έτσι όπως είσαι, φανατισμένε “Χομεϊνί” της Ορθοδοξίας. ΑΥΤΗ ΕΙΝΑΙ Η ΜΟΝΤΕΡΝΑ ΣΩΤΗΡΙΑ. Η εξέλιξη του δόγματος!\nΓια να πετύχουμε αυτή την πολιτισμένη σωτηρία, αρκεί στις κρίσιμες ώρες των διαλόγων, η Χάρις του θεού να βρίσκεται στους συνεργάτες μας, στις καρδιές μας, δηλαδή στις σχέσεις μας και στο μυαλό μας. Από κει και πέρα δεν χρειάζεται πλέον. Δεν χρειάζεται να κουράζουμε τον θεό επί ματαίω. Ας ζήσουμε δημιουργικά την ζωή μας και ας κάνουμε ό,τι θέλουμε.\nΑυτή είναι η κοινή μας πίστη στην ευτυχία του ανθρώπου, η οποία εξασφαλίζεται εύκολα σχετικά, αρκεί να διαχειριστούμε υπεύθυνα, με “οικονομία”, οικολογικά τρόπον τινά, την Φύση που μας έδωσε ο θεός για να είμαστε χορτάτοι και χαρούμενοι, για να εξασφαλίζουμε ποιότητα ζωής, μέχρι το τέλος των αιώνων, μετά την έλευση του οποίου θα είμαστε χορτάτοι χωρίς οικονομία και φόβο, χωρίς ευθύνη, ελεύθεροι για πάντα!\nΑγάπα τον πλησίον σου όπως αγαπάς τον εαυτό σου, λοιπόν, και μην ετεροπροσδιορίζεσαι, η εσωτερικότης είναι ήδη μισή σωτηρία!\nΓια όσους επιθυμούν να γνωρίσουν λίγα ψήγματα της θεολογικής σκέψης του Αυγουστίνου και του ιδίου του πάπα, που τον ερμηνεύει, ξαναπροτείνουμε ένα παληότερό μας κείμενο (Being as Communion) που φωτίζει εξαιρετικά τα θέματά μας.\nΕίθε ο θεός να φωτίζει την σκέψη μας!\nΤα υπόλοιπα τα καταφέρνουμε μόνοι μας!\nΑναρτήθηκε από amethystos στις 11:53:00 μ.μ. 5 σχόλια:\nΣτις πηγές της νεωτερικής θεολογίας (ΧX)\nΟ τελευταίος Σέλλινγκ συνεχίζει να απωθεί τον θεϊσμό του Γιακόμπι, τον οποίο ταυτίζει με τον Διαφωτισμό, καθώς δεν ικανοποιεί κατά την γνώμη του, ούτε το αίσθημα ούτε την διάνοια. Προσκολλημένος πάντοτε στην προϋπόθεση της φιλοσοφίας της ταυτότητος, θέλει ταυτόχρονα να υπερβεί και τον πανθεϊσμό, αλλά να τον υπερβεί στοχαστικά, πραγματοποιώντας τις νόμιμες προθέσεις του, και όλα αυτά σε έναν «μονοθεϊσμό» στον οποίο ο θεός μπορεί να είναι ολότης η οποία περιέχει τα πάντα, απρόσωπη ζωή και ταυτοχρόνως αυτοσυνειδησία δηλαδή διαφοροποίηση ανάμεσα σε υποκείμενο και αντικείμενο και τοιουτοτρόπως ΠΡΟΣΩΠΟ.\nΠώς όμως είναι δυνατόν ο θεός να είναι το απόλυτο, το όλον των πραγμάτων και της Ιστορίας και ταυτόχρονα ένας άλλος, ξεχωριστός, Κύριος του Είναι και έτσι ΠΡΟΣΩΠΟ; Αυτή θα μπορούσαμε να πούμε είναι η ερώτηση γύρω από την οποία κινείται ολόκληρη η φιλοσοφία του γέρο-Σέλλινγκ, την ίδια στιγμή όμως, ας μην ξεχνάμε, ότι η απάντηση ερευνάται σε μια τιτάνεια αντιπαράθεση, σε μια πάλη σώμα με σώμα του στοχασμού με το δόγμα του χριστιανικού θεού, τον Τριαδικό θεό.\nΉδη από το 1802 ο Σέλλινγκ είχε δηλώσει πως ο θεός και η Ιστορία έχουν μια ενδόμυχη αμοιβαιότητα, με την έννοια πως ο θεός ενσαρκώνεται από την αιωνιότητα στην περατότητα και επιστρέφει στην αιωνιότητα με μια μοναδική πράξη αυτογνωσίας και αυτοβεβαιώσεως. Στην συνέχεια όμως ο Σέλλινγκ, μέσα στο πλαίσιο της φιλοσοφίας της ταυτότητος, δεν ενδιαφέρεται πλέον για το Τριαδικό δόγμα, καθώς το σημείο εκκίνησης του στοχασμού είναι τώρα η απόλυτη ελευθερία του θεού στην δημιουργία του κόσμου. Βεβαίως ο θεός συνεχίζει να διαθέτει μια αναφορά στην Ιστορία, αλλά δεν διαλύεται σ’ αυτή, όπως σκεφτόταν κατ’ αρχάς ο Σέλλινγκ. Ακόμη και στα 1811 ο φιλόσοφος, παρουσιάζει ένα προτύπωμα του στοχασμού του γύρω από την Αγία Τριάδα το οποίο δεν ξαναεμφανίζεται, όπου η αΐδιος λειτουργία και η Ιστορία της Σωτηρίας των θείων προσώπων δεν είναι ακόμη διαφοροποιημένες.\nΣτην τελευταία όμως φιλοσοφία του Σέλλινγκ το Τριαδικό δόγμα επιστρέφει θριαμβευτικά. Στην «Φιλοσοφία της αποκαλύψεως» είναι το θεμελιώδες δόγμα ολοκλήρου του Χριστιανισμού, παρότι δεν είναι μια ιδέα αποκλειστικώς Χριστιανική, καθώς είναι αρχαία όσο και ο κόσμος.\nΕάν μας επιτρέπεται να μιλήσουμε πριν της ώρας της για μια μεγάλη διαμάχη, θα μπορούσαμε να πούμε ότι η στάση του Hegel και του Σέλλινγκ απέναντι στον Χριστιανισμό συνθέτει την φιλοσοφική συμφωνία τους και την διαφωνία τους. Και οι δύο ξεκινούν από την ιδέα πως η γνώση της αντικειμενικής πραγματικότητος του θεού πραγματοποιείται στην φιλοσοφία, συγκεκριμένα δε στην φιλοσοφία της θρησκείας. Για τον Hegel όμως η αποκεκαλυμμένη θρησκεία φανερώνει και αποκαλύπτει ολόκληρο το Μυστήριο, το οποίο στη συνέχεια ξεδιπλώνεται στον στοχασμό και στην δυναμική της έννοιας. Έτσι για τον Hegel ο θεός είναι άπειρη προσωπικότης, άπειρη ελευθερία μόνον στο τέλος της κινήσεως, της προόδου, όταν το πνεύμα το οποίο εξήλθε από τον εαυτό του επιστρέφει εις εαυτόν. Η Ιστορία του θεού είναι η αυτομεσιτεία, η αντίφαση τοποθετημένη και λυμένη, απαντημένη. Η ενσάρκωση του θεού είναι η απλή φανέρωση της ουσιώδους ενότητος του θεού με τον άνθρωπο. Εν συντομία λοιπόν, ο θεός του Hegel είναι ταυτόχρονα απόλυτη πραγματικότης και απόλυτος Ιδεαλισμός.\nΑμέσως μετά όμως είμαστε υποχρεωμένοι να αναγνωρίσουμε πως ο Σέλλινγκ σαν καλός Ιδεαλιστής που ήταν, ανακατεύει και συγχύζει την τάξη της γνώσεως με την τάξη του Είναι, ομολογώντας την ταυτότητά τους. Αυτή η φιλοσοφία της ταυτότητος τον εμποδίζει να διακρίνει ανάμεσα στην αιώνια «θεογονία» και στην ιστορική «θεογονία». Εκμηδενίζοντας τοιουτοτρόπως την τόσο επιθυμητή ελευθερία του θεού και την τόσο αγαπητή του ελευθερία του ανθρώπου. Πρέπει να προσθέσουμε πως στην «φιλοσοφία της αποκαλύψεως» αναδεικνύεται μια πολύ δυνατή κατανόηση της οικονομίας της σωτηρίας, η οποία όμως συνθλίβεται μέσα στην χαώδη εκλογίκευση των χριστιανικών περιεχομένων, καταστρέφοντας έτσι τις καλές του προθέσεις. Για τον Σέλλινγκ η ομολογία πίστεως προσφέρεται από την συμφωνία των φιλοσόφων, από την συμφωνία των ανώτερων πνευμάτων και στο τέλος από την αυταπάτη του ότι είναι ο «οραματιστής όλων των αρμονιών».\nΣτην τελευταία περίοδο της σκέψης του το ενδιαφέρον του Σέλλινγκ για τα Χριστιανικά δόγματα επικεντρώνεται λοιπόν στο πρόσωπο του θεού. Τώρα υποστηρίζει την Τριάδα, αλλά στον επαναπροσδιορισμό που επιδιώκει όλα γίνονται «πρόοδος». Ο θεός λέει τώρα ο Σέλλινγκ, στην απόλυτη ενότητα των πρωτογενών δυναμεών του, είναι ο πατέρας, η δημιουργός προσωπικότης, η οποία παράγει ένα ομογενές προς εαυτόν ον ως προς το είδος, το οποίο όμως πρέπει να αναπτυχθεί και να φθάσει στην ισότητα αυτή, ξεκινώντας από μια εν δυνάμει κατάσταση. Η αναγκαία ύπαρξη η οποία εξέρχεται της ενότητος και βρίσκεται σε ένταση με τον πατέρα, είναι ο Υιός, γεννηθείς, χωρίς να διαθέτει όμως πραγματοποιημένη την πληρότητά του, ο οποίος γίνεται αληθινός Υιός, μόνον όταν επανέρχεται στην ενότητα έχοντας ήδη κατακτήσει μια δική του αυτόνομη προσωπικότητα, παρότι ταυτόσημη με τον πατέρα. Ταυτόχρονα όμως ο Υιός, το δεύτερο πρόσωπο της Αγίας Τριάδος, εξαρτάται από το θείο γίγνεσθαι της δημιουργίας. Αυτή η εξάρτηση η οποία τίθεται από την ύπαρξη της δημιουργίας αφορά και το τρίτο πρόσωπο ακόμη δε και το πρώτο πρόσωπο, του Πατρός, ως προς το ότι είναι δημιουργός και ως προς το γεγονός πως οι δυνάμεις, στο πρώτο πρόσωπο, αποκαθίστανται σ’ αυτό στην ενότητά τους. Ο Υιός ονομάζεται γεννηθείς και άκτιστος, αλλά η κτίσις ορίζεται σαν απαραίτητη συνθήκη της γεννήσεως του Υιού, καθώς χωρίς αυτή δεν θα ήταν δυνατή η ένταση των δυνάμεων, η επιστροφή στην ενότητα και η εγκατάσταση του Υιού σαν αυτόνομο πρόσωπο. Μόνον στο τέλος αυτού του γίγνεσθαι ο θεός είναι πραγματικός στα τρία του πρόσωπα: Ο άνθρωπος είναι το ον στο οποίο πραγματοποιείται αυτή η αποκατάσταση-πραγματοποίηση του θεού.\nΑπό την εποχή της κατηγορίας για Αθεϊσμό, της φιλοσοφίας, από εκείνη την διασταύρωση κατηγοριών για αθεϊσμό οι οποίες δεν άφησαν κανέναν ανέπαφο, ούτε αυτόν τον ίδιο τον «μεγάλο Ιεροεξεταστή» τον Γιακόμπι, μέχρι την μοντέρνα συζήτηση για το πρόσωπο του θεού, μάλιστα δε από ολόκληρη την περιπέτεια της σκέψης που ξεκίνησε από το Cogito του Καρτέσιου και κατέληξε στον Μηδενισμό των ημερών μας, μπορούμε να εξάγουμε μια προειδοποίηση!\nΗ διάλυση του Τριαδικού δόγματος, που ακολούθησε το Cogito, δεν καταλήγει μόνον στον θεϊσμό ούτε στον αγνωστικισμό: Γι’ αυτή την ίδια την λογική του, μια ενυπάρχουσα ανάγκη απαιτεί, στον Δυτικό πολιτισμό, τον αθεϊσμό. Εάν δεν ξαναπροσλάβουμε το αρχαίο δόγμα της Εκκλησίας, του μοναδικού θεού σε τρία πρόσωπα, δεν θα κατορθώσουμε ποτέ μας να ελευθερωθούμε από την μοίρα του άθεου μηδενισμού.\nΑναρτήθηκε από amethystos στις 2:24:00 μ.μ. 2 σχόλια:\nΠΑΤΡΙΑΡΧΙΚΗ ΑΝΤΙΔΡΑΣΗ ΣΤΗΝ ΟΜΟΛΟΓΙΑ ΠΙΣΤΕΩΣ!\nΟ Πατριάρχης κ. Βαρθολομαίος, εξασφαλίζοντας την Σύνοδο η οποία θα επικυρώσει την παράνοια της Ραβέννας, αισθάνεται ήδη αρκετά δυνατός ώστε να καταστείλει την εσωτερική αντίδραση του κατώτερου κλήρου! Εξαπολύοντας όμως τις προειδοποιήσεις του και τις απειλές του ο δυστυχής, μας πρόσφερε ένα παραδειγματικό σύντομο κείμενο, αντιφάσεων και λογικών κενών, που θα μπορούσε να χωρέσει, σαν μάθημα προς την ανθρωπότητα, στα κείμενα του Θουκυδίδη!\nΑς ξεκινήσουμε με την αθεόφοβη ευγνωμοσύνη του προς τον Θεό διότι, λέει, γεννήθηκε μέσα στην Ορθόδοξη Εκκλησία! Πώς είναι δυνατόν να γεννηθεί ο οποιοσδήποτε Χριστιανός; Πώς είναι δυνατόν να υπάρχει Γένος Χριστιανικό; Δεν θα επιφυλάξει και αυτό με την σειρά του την ίδια μοίρα στον Κύριο, με εκείνην που Του επιφύλαξε το πρώτο εκλεκτό Γένος και Τον Σταύρωσε;\nΔιαφυλάττει δε την πίστη ακαινοτόμητο και ακατάτμητο! Δεν καταλαβαίνει πως το μόνο ακαινοτόμητο που διαφυλάττει μέχρι στιγμής είναι αυτός ο ίδιος; Υπάρχει “άσαρκη” πίστη; Τί είναι η πίστη; Το χωράφι του πατέρα μας; Θα θέλαμε πολύ να μάθουμε από τον ίδιο τί ακριβώς διαφυλάττει; Τα σπίτια του; Τις καρέκλες του; Δεν έμαθε ποτέ του τί συνέβη στον Ναό του Σολομώντος;\nΔίνει, λέει, μαρτυρία της Ορθοδόξου πίστεως ο “Αγαθός”, διαλεγόμενος! Μήπως πιστεύει πως ζει κάπου μέσα στους διαλόγους του Πλάτωνος; Δεν έμαθε ποτέ του την εντολή του Κυρίου; Να αγαπάτε ο ένας τον άλλον όπως εγώ σας αγάπησα, για να καταλαβαίνουν όλοι πως είστε μαθητές μου! Ας περιμένουμε λοιπόν την δέουσα απάντησιν του “πανσεβάσμιου” για να δούμε τί σόϊ αγάπη τον προίκισε η γέννησή του μέσα στην Εκκλησία!\nΑπειλεί ο “πανοσιολογιώτατος” τους διαφωνούντας με μια Σύνοδο η οποία ακόμη δεν έγινε, με μια έγκριση για Ενότητα η οποία ακόμη δεν εδόθη, ενότητα της πίστεως της πρώτης χιλιετίας, η οποία ποτέ δεν υπήρξε. Χωρίς να είναι βεβαίως εις θέσιν να μας διευκρινίσει ποιος θα ενωθεί με ποιον. Εμείς με τους Λατίνους ή οι Λατίνοι μαζί μας;! Εάν εμείς “πάνσοφε” ενωθούμε με τους ετεροδόξους όπως σωστά τους αποκαλείτε, δεν θέτουμε εαυτόν, αυτομάτως, εκτός Εκκλησίας;\nΘα διορθώσουμε την Ιστορία “πάνσεπτε”, καθώς δηλώνει και ο κ. Ζηζιούλας: “Δεν θα επαναλάβουμε τα λάθη της Φερράρας”. Θα την υπερβούμε, προς τα έσχατα! Αποκτώντας επιτέλους την αυτοσυνειδησία μας και ανακοινώνοντας το τέλος της! Οι ετερογονίες του σκοπού θα ανήκουν πλέον στο παρελθόν, οι θεωρίες του Χάους θα καταποντιστούν και το όμορφο πατριαρχείο θα συνεχίσει να καθρεφτίζεται στα νερά του Βοσπόρου ανακοινώνοντας τον μέλλοντα αιώνα. Η εποχή του Αγίου Πνεύματος, της Βασιλείας, ξεκινά ορμητικά από την Βασιλεύουσα και το Άγιο Πνεύμα δεν θα εκπορεύεται μόνον και εκ του Υιού, Filioque, αλλά και εκ του Επισκόπου, Bishopoque!\nΠοιος δεν καταλαβαίνει πλέον “αδελφέ” πως ο σκοτεινός σου πόθος είναι να δημιουργήσεις την εκκλησία του Βαρθολομαίου “εκ του κόσμου τούτου”, της οποίας θα είσαι και ο αιώνιος κτήτωρ; Δεν είναι όμως μόνον ένα άτομο το οποίο διαφωνεί με τα οικουμενιστικά σχέδια, “Μακάριε”, διότι νομίζουμε πως ούτε ο γνωστός Αρχιεπίσκοπος Αυστραλίας συμφωνεί με τους προδοτικούς διαλόγους ενότητος!\nΤους “αδελφικούς” μας χαιρετισμούς στον “άξιο” Αρχιμ. Εφραίμ τον Βατοπαιδινό!\nΠηγή: Πρακτορείο amen.gr\nΑναρτήθηκε από amethystos στις 12:12:00 π.μ. Δεν υπάρχουν σχόλια:\nA) Η ΤΡΙΑΔΑ ΦΑΝΕΡΩΜΕΝΗ ΚΑΙ ΦΩΤΙΣΜΕΝΗ ΣΤΟ ΣΥΣΤΗΜΑ: ...\nΑνάμεσα στην «Επιστροφή στους Πατέρες» και στην αν...\nΗ φαινομενολογική μέθοδος αντιμέτωπη της παραδόσεώ...\nΟ Ιερός Αυγουστίνος στην Δυτική και Ανατολική Παρά...\nB) ΤΟ ΠΡΟΒΛΗΜΑ ΤΗΣ "PERSONA DEI" ΣΤΟΝ ΣΕΛΛΙΝΓΚ (Sc...


Μαγικά φυλαχτά του έρωτα, του μίσους και του πάθους Μαγικά φυλαχτά του έρωτα, του μίσους και του πάθους | Epirusblog.gr | Ιωάννινα Ήπειρος Ελλάδα\nΠώς; «Παίρνεις ένα ζωντανό χελιδόνι μαζί με έναν τσαλαπετεινό. Αλοιφή που πρέπει να φτιαχτεί από αυτά: αίμα από μαύρο γάιδαρο, αίμα από τσιμπούρι μαύρης αγελάδας. Αλείφεις τα κεφάλια τους με αλοιφή φτιαγμένη από λωτό. Πρέπει να απαγγείλεις έναν θρήνο μπροστά στον Ήλιο την ώρα που ανατέλλει.\nΚόβεις τα κεφάλια των δυο. Παίρνεις την καρδιά από τα δεξιά πλευρά από τα δυο. Την αλείφεις με το αίμα από μαύρο γάιδαρο και το αίμα από τσιμπούρι μαύρης αγελάδας, όπως ανέφερα παραπάνω.\nΤα τοποθετείς μέσα σε δέρμα γαιδάρου, για να αποξηρανθούν για τέσσερις μέρες. Μόλις οι τέσσερις μέρες περάσουν τα κάνεις σκόνη και τα τοποθετείς σε ένα κουτί. Αδειάζεις τη σκόνη στο σπίτι σου».\n«Συχνά, η δύναμη των φυλαχτών χρησιμοποιείται με στόχο την προσέλκυση της προσοχής μίας γυναίκας, ενώ κάποτε στόχος είναι η διακοπή της σχέσης δύο ερωτευμένων ανθρώπων.\nΤις περισσότερες φορές, ο σκοπός της χρήσης του φυλαχτού είναι σαφής εξαιτίας της επιγραφής που είναι χαραγμένη πάνω του είτε εξαιτίας της εικόνας της θεότητας που φέρει. Υπάρχουν όμως και κάποια, των οποίων ο στόχος είναι αδιευκρίνιστος» εξηγεί η κ. Τσάτσου.


Endless Dreams: Madness from the Underworld...\nMonday, June 25, 2007 | |\nΗ ιστορία με τους "μπάχαλους" συνεχίζεται και θα συνεχίζεται για πολύ καιρό ακόμα.\nΠοια ιδεολογία και ποια εξέγερση στο κατεστημένο?\nΗ ιδεολογία του πάμε σε ένα χώρο, μπουκάρουμε μέσα έτσι επειδή μας γουστάρει, και μιας και είμαστε μέσα και τα ποτά είναι ακριβά ας σπάσουμε και το μπαρ για να πιούμε?\nΗ οργάνωση του EJECT? Που για μια ακόμα χρονιά τα έκανε μούσκεμα?\nΔεν είμαστε εμείς για κάτι σοβαρό... Τη μια δεν έρχονται τα συγκροτήματα, την άλλη είναι ακριβά τα εισιτήρια. ΟΚ και εγώ θεώρησα για τα γούστα μου το εισιτήριο ακριβό, μιας και δεν είμαι fan αυτών που έπαιζαν. Αλλά δεν πήγα! Τόσο απλά!\nΑν ήθελα να πάω, θα τα έσκαγα τα λεφτά.\nΧρειάζομαι δάνειο για να πάω σε όλες τις συναυλίες που θέλω... Δεν έχω λεφτά, δεν πάω... απλά πράματα. Δηλαδή όσοι πλήρωσαν για το φεστιβάλ είναι μαλάκες????\nAnyways. Οι μπάντες που παίζουν όλο το μήνα σε διάφορα μέρη στην Αθήνα είναι ευχάριστη έκπληξη μέσα στο χάος αυτής της πόλης. Έστω και έτσι ας μπει η μουσική πιο βαθεία μέσα μας ;-)


Νέα Ύπατη Αρμοστής της Δημοκρατίας στη Λαϊκή Δημοκρατία της Μπαγκλαντές - 25/06/2013\nΗ νέα Ύπατη Αρμοστής της Δημοκρατίας στη Λαϊκή Δημοκρατία της Μπαγκλαντές κα Μαρία Μιχαήλ επέδωσε στις 20 Ιουνίου διαπιστευτήρια στον Πρόεδρο της χώρας κ. Abdul Hamid, σε επίσημη τελετή στο Προεδρικό Μέγαρο στην Ντάκα.\nΣε ιδιαίτερη συνάντηση με τον Πρόεδρο Hamid μετά την επίδοση των διαπιστευτηρίων, η κα. Μιχαήλ διαβίβασε την εκτίμηση της Κυπριακής Κυβέρνησης για τη θέση αρχής που τηρεί διαχρονικά η Κυβέρνηση της Μπαγκλαντές στο κυπριακό πρόβλημα και τον σεβασμό που επιδεικνύει έναντι της κυριαρχίας και της εδαφικής ακεραιότητας της Κυπριακής Δημοκρατίας. Τονίζοντας το ιστορικά καλό επίπεδο των σχέσεων των δύο χωρών, η Ύπατος Αρμοστής επισήμανε την ανάγκη για ουσιαστική αναβάθμιση και διεύρυνση της συνεργασίας μεταξύ Κύπρου-Μπαγκλαντές σε τομείς κοινού ενδιαφέροντος.\nΟ Πρόεδρος Hamid, συγχαίροντας την Ύπατη Αρμοστή για την ανάληψη των καθηκόντων της, εξέφρασε την ικανοποίησή του για τις υπάρχουσες άριστες διμερείς σχέσεις μεταξύ Μπανγκλαντές-Κύπρου και την ελπίδα ότι θα αναβαθμιστούν περαιτέρω κατά τη θητεία της. Παράλληλα σημείωσε, μεταξύ άλλων, την ανάγκη υπογραφής διμερών συμφωνιών μεταξύ των δύο χωρών σε τομείς ιδιαίτερου ενδιαφέροντος, όπως οι επενδύσεις και η ναυτιλία, καθώς και τη σημασία ανταλλαγής επισκέψεων εμπορικών αντιπροσωπειών μεταξύ των δύο χωρών οι οποίες θα συμβάλουν στην αύξηση των εμπορικών σχέσεων. Ενεθάρρυνε δε την προώθηση εισαγωγής ανταγωνιστικών προϊόντων από την Μπαγκλαντές στην Κύπρο, συμπεριλαμβανομένων RMG, φαρμακευτικών προϊόντων, δέρματος και δερμάτινων ειδών.\nΤέλος διαβεβαίωσε την Υπάτη Αρμοστή για τη στήριξη του ιδίου και της Κυβέρνησης στις προσπάθειες για εμβάθυνση και αναβάθμιση των σχέσεων των δύο χωρών.


Κηφισιά - ΆΡΗΣ 65-67 | Aris God Blog για τον ΆΡΗ - Άρης ποδόσφαιρο, μπάσκετ, οπαδοί\nΟ ΆΡΗΣ στο πρώτο δεκάλεπτο ήταν πολύ νωχελικός. Χαρακτηριστικό ότι στο 8' το ματς ήταν στο double score, με την Κηφισιά να προηγείται 18-9, ενώ στα πρώτα 6 λεπτά ο ΆΡΗΣ είχε ''προλάβει'' να κάνει 4 λάθη! Ένα τρίποντο του Ζάρα έδωσε ανάσες, ωστόσο η κακή άμυνα και τα λάθη επιθετικά συνεχίστηκαν και έτσι είχαμε σκορ πρώτου δεκαλέπτου 20-15.\nΗ ομάδα αν και ξεκίνησε καλά στην δεύτερη περίοδο, με τη διαφορά στη μέση της περιόδου να είναι στους -3, ήρθε ξανά η κατάρρευση και μέσα σε 3 λεπτά έγινε ξανά +8 (χαρακτηριστικά σταθερά μπροστά η Κηφισιά). 2 καλάθια του Μακ Νιλ και του Μούρτου στο τέλος του ημιχρόνου βοήθησαν στο να κρατηθεί η διαφορα σε καλά επίπεδα, με σκορ ημιχρόνο 32-26. Σε αυτό βοήθησαν και τα 0/10 (!) τρίποντα των παικτών της Κηφισιάς, ωστόσο ο ΆΡΗΣ ήταν επιεικώς κακός σε όλο το πρώτο ημίχρονο.\nΈνα τρομερό σερί 9 πόντων από τα 3 μεγάλα όπλα του ΆΡΗ, Γουάιτ, Μακ Νιλ και Γουότερς, έβαλε τον ΆΡΗ μπροστά (σε όλο το πρώτο ημίχρονο προηγήθηκε μόνο μέχρι το 2') με 32-35. Ο Κασελάκης μείωσε για τους αντιπάλους, ωστόσο το τρίποντο του Μούρτου και το καλάθι του Σίμτσακ έφεραν τη διαφορά στο +6, με σκορ 34-40. Στη συνέχεια, όμως, η άμυνα του ΆΡΗ κατέρρευσε, με αποτέλεσμα 2 λεπτά πριν το τέλος οι γηπεδούχοι με σερί 8-2 να ισοφαρίσουν (42-42).\nΕκεί όμως ήρθε το τρίποντο του Τσούπκοβιτς να κάνει το 42-45! Μετά απο κάποια φάουλ (= βολές) και ένα τρίποντο από πλευράς αντιπάλων, το σκορ έγινε ξανά ισόπαλο, ωστόσο ένα καλάθι και φάουλ του Ζάρα διαμόρφωσε το σκορ του 3ου δεκαλέπτου σε 47-50, με επιμέρους σκορ 15-24!\nΣτην τελευταία κρίσιμη περίοδο οι δύο ομάδες πήγαιναν κυριολεκτικά πόντο-πόντο. Φτάνουμε γρήγορα στα 3 λεπτά πριν το τέλος. Το σκορ είναι 58-56, ο Μακ Νιλ έχει βγει με 5 φάουλ και η ψυχολογία των παικτών αρχίζει να πέφτει. 1' πριν το τέλος, σκορ 65-59, η διαφορά στους 6 και όλα μοιάζουν χαμένα. Κατόπιν:\nΚαλάθι του Χάγκινς, 3ποντο νίκης από τον Γουότερς (65-64), λάθος των αντιπάλων και καλάθι από Μούρτο (65-66) 8 δεύτερα πριν το τέλος. Τρομερή τάπα του Χάγκινς (δεν υπάρχει ΚΑΝΕΝΑ φάουλ), 1/2 βολές από Γουότερς, τελικό σκορ 65-67, άλλη μία νίκη για τον ΆΡΗ!!!\nMVP του ΆΡΗ ο Ντομινίκ Γουότερς, με 17 πόντους (2τρ.), 1ρ., 3ασ., 1κλ. και έβαλε και το καθοριστικότερο καλάθι του παιχνιδιού! Εξαιρετικοί και οι Μούρτος (11π., 2ρ., 1κλ.), Σίμτσακ (4π., 5ρ., 1κλ.), ενώ σημαντική βοήθεια είχαμε και από τους Χάγκινς (8π., 4ρ., 1ασ., 2τ.) και Ζάρα (8π., 1ρ., 1ασ.).\nΣε πολύ ρηχά νερά επιθετικά αλλά αρκετά καλοί αμυντικά και με συνεισφορά στο σερί του 3ου δεκαλέπτου οι Μακ Νιλ (6π., 7ρ., 2ασ., 1κλ.) και Γουάιτ (5π., 7ρ., 1ασ., 2κλ.), καθοριστικός και ο Τσούπκοβιτς (6π., 5ρ.) σε άλλη μία πολύ καλή εμφάνιση μέσα στο 2016 για τον Σέρβο. Λίγα πράγματα από Κοέν (2π., 1ρ.), Ξανθόπουλο (1ρ., 3ασ.) και τον τραυματία Πελεκάνο (1ρ., 1τ.).\nΟ ΆΡΗΣ κέρδισε μέσα σε μία πολύ δύσκολη έδρα, έστω και αν δεν απέδωσε τα αναμενόμενα ειδικά στο πρώτο ημίχρονο. Ειδικά ο τρόπος που ήρθε η νίκη δίνει απίστευτη ψυχολογική ώθηση στους καλαθοσφαιριστές για τη δύσκολη συνέχεια και την κατάκτηση της 3ης θέσης.


Δυόσμος, το αρωματικό με τις περισσότερες χρήσεις..!! - Garden For All\nΔυόσμος, το αρωματικό με τις περισσότερες χρήσεις..!!\nΟ δυόσμος είναι ένα ποώδες αρωματικό φυτό. Ο δύοσμος είναι ένα από τα πιο δημοφιλή φυτά σε ελληνικούς κήπους και μπαλκόνια. Είναι ένα είδος μέντας. Ανήκει στην ίδια οικογένεια με τη μέντα και έχει πάνω απο 30 ποικιλίες. Έχει ωραίο και πλούσιο πράσινο φύλλωμα αλλά αυτό που το χαρακτηρίζει είναι το υπέροχο, μοναδικό και πιπεράτο του άρωμα. Τα φύλλα του δυόσμου είναι πράσινα, με ωοειδές σχήμα, οι βλαστοί του τετράγωνοι, ενώ τα άνθη του είναι μικρά μωβ ή μπλε.\nΑνθίζει απο Μάιο μέχρι Σεπτέμβριο. Το ύψος του είναι 30 με 50 εκ. αλλά μπορεί να φτάσει σε ορισμένες περιπτώσεις ακόμη και τα 80 εκ. Μαζεύεουμε δυόσμο όλο το χρόνο. Μπορούμε να τον έχουμε πάντα φρέσκο σε μια γλάστρα ή να τον αποξηράνουμε και να τον φυλάξουμε σε ένα βάζο.\nΕίναι ένα από τα πιο εύκολα στην καλλιέργεια αρωματικά φυτά. Το καλύτερο μέρος ώστε να ευδοκιμήσει είνια μια σκιερή ή ημισκιερή θέση. Δεν έχει ιδιαίτερες απαιτήσεις σε χώμα αρκεί να έχει καλή αποστράγγιση. Αν φυτευθεί σε γλάστρα θα χρειαστεί μια αρκετά πλατιά καθώς αναπτύσσει πολλά πλευρικά ριζώματα τα οποία έχουν ταχεία ανάπτυξη. Καλό είναι να κορυφολογείται συχνά ο δυόσμος για να περιορίζεται έτσι η πλαγιόκλαδη αυτή ανάπτυξή του. Επίσης, μετά την καλοκαιρινή ανθοφορία του δυόσμου, θα χρειαστεί να τον κλαδέψουμε αυστηρά για να παρουσιάσει ξανά δυνατή ανάπτυξη. Σχετικά με το πότισμά του έχει αρκετές ανάγκες για νερό και ειδικά το καλοκαίρι όπου και θα χρειαστεί πότισμα καθημερινά. Η λίπανσή του μια φορά το μήνα την περίοδο της άνοιξης και του φθινοπώρου, είναι πολύ ευεργετική για την ανάπτυξή του. Τέλος, λόγω της ευασθησίας του στον παγετό και στους βοριάδες, πρέπει να τον προφυλάξετε γιατί τα φύλλα του θα εμφανίσουν εγκαύματα. Μπορείτε, για παράδειγμα, να χρησιμοποιήσετε αντιανεμικό πανί για να προστατέψετε το δυόσμο την περίοδο του χειμώνα.\nΧρήσεις του δυόσμουΦροντίστε να τον φυτέψτε σε ένα σημείο απο το οποίο περνάτε συχνά. Έτσι κάθε φορά που θα τον αγγίζετε, το άρωμα του θα σκορπίζεται σε όλο το χώρο! Εκτός βέβαια από το άρωμά του, έχει και ευργετικές ιδιότητες και άπειρες χρήσεις στην κουζίνα, και όχι μόνο!\n1. Η παρουσία του στο χώρο του σπιτιού αποτελεί ένα πρώτης τάξεως, φυσικό, εντομοαπωθητικό. Παράλληλα, δροσίζει την ατμόσφαιρα και αρωματίζει μικρούς κλειστούς χώρους.\n2. Έχει αντιφλεγμονώδη, αντιοξειδωτική και ανοσορυθμιστική δράση\n3. Δρα ενάντια στους κολικούς, τα αέρια του στομάχου, της ναυτίας και του εμετού και είναι εξαιρετικός για την αντιμετώπιση των εμετών της εγκυμοσύνης\n4. Διαθέτει εξαιρετικές αντιμυκητισιακές ιδιότητες\n5. Είναι ηρεμιστικός και ενισχύει τη μνήμη\n6. Χρησιμοποιείται κατά του λόξυγκα\n7. Έχει ευεργετική επίδραση στο νευρικό σύστημα και κάνει καλό σε πονοκέφαλο, ημικρανία, ταχυπαλμία, τρεμούλα, αϋπνία και σπασμούς\n8. Το έλαιό του δρα ως προστατευτικό από επιζήμιες ακτινοβολίες και χημειοθεραπείες9. Το αιθέριο έλαιό του καταπολεμά πολλά βακτηρίδια, όπως τον E. Coli που προσβάλει τα έντερα, το ελικοβακτηρίδιο του πυλωρού, τη σαλμονέλα, τον χρυσίζοντα σταφυλόκοκκο και τα βακτήρια που προκαλούν τερηδόνα\n10. Η εντριβή με λίγες σταγόνες από το αιθέριο έλαιό του θεωρείται ότι βοηθάει στην ανακούφιση του πόνου των αρθρώσεων\n11. Χρησιμοποιείται στη μαγειρική καθώς με το υπέροχο άρωμά του προσφέρει τη δική του γευστική πινελιά στο πιάτο\nPrevΠροηγούμενοΦροντίδα τριανταφυλλιάς σε γλάστρα!\nΕπομενοΦωτίνια, αγαπητό φυτό της κηποτεχνίας..!!Next


Every Day Love Struggles: July 2015\nΌνειρα ή Στόχοι;\nΠοτέ δεν κατάλαβα τι ακριβώς είναι να έχεις όνειρα. Να έχεις όνειρα έλεγαν, να διαβάσεις για να τα κάνεις πραγματικότητα. Μα δεν υποτίθεται οτι τα όνειρα δεν είναι πραγματικά; Δεν υποτίθεται πως μένουν για πάντα ανεκπλήρωτα; Για αυτό δεν λέγονται όνειρα; Αν ήταν έτσι θα τα λέγαμε στόχους ή μήπως κάνω λάθος; Αυτή η ελληνική ιδεολογία του δούλευε μπάς και ζήσεις και ζήσε για να δουλεύεις με είχε δηλητιριάσει αρκετά μπορώ να πώ μέχρι που άρχισα την προετοιμασία της νομικής και κατάλαβα πως δεν υπάρχουν όνειρα. Υπάρχουν στόχοι. Η λέξη όνειρο χρησιμοποιείται ως τρόπος αποφυγής να κάνεις αυτό που πραγματικά θέλεις και τόσο καιρό φοβάσαι. Δεν γίνομαι επιθετικός μιας που και εγώ όνειρα τα έλεγα και εγώ ήμουν τρομαγμένος. Καινούρια χώρα, καινούρια ζωή, διαφορετική γλώσσα που όσο καλά και να ξέρεις ποτέ δεν θα την χρησιμοποιείς με την ίδια ευκολία, το άγχος των εξετάσεων και η αβεβαιότητα για το μέλλον. Όχι μόνο φοβόμουν, έτρεμα. Αλλά όπως είπα και πριν: Never give up ρε γαμώ. Γιατί; Γιατί έτσι. Γιατί μπορείς και θα το κάνεις. Γιατί οχι;\nΌ καθένας έχει διαφορετικούς στόχους η όνειρα στην ζωή του αλλά όλα συναντιούνται σε ένα κοινό σημείο. Το σημείο αυτό πάντα το φανταζόμουν σαν μια μικρή κούκλα απο το SAW να με ρωτάει: Do you want to play a game? Σε αυτό το σημείο έρχονται άνθρωποι κάθε μέρα σε ολόκληρο τον πλανήτη. Imagine that.... Στοιχηματίζω πως δεν το είχες σκεφτεί ποτέ έτσι. Αν το είχες σκεφτεί τοτε καλως ήρθες στο κλάμπ της υπερ-ανάλυσης. Πίσω στο θέμα μας. Όταν έρθει ο καιρός για να απαντήσεις, σκέψου καλά. Αν είσαι λιγουλάααακι υπερ αναλυτικός σαν εμένα κάτσε σκέψου όλες τις πιθανότητες που μπορει το μυαλό σου να σκεφτεί, τα ρίσκα, τα υπέρ και τα κατά και κάθε πιθανό σενάριο που μπορεί να εκτυλιχθεί στις άπειρες παράλληλες διαστάσεις. Αν είσαι νορμάλ απλά σκέψου και ρώτα τον εαυτό σου. Αξίζει να είσαι στάσημος; Αξίζει να μην πέρνεις πρωτοβουλίες; Αξίζει να φοβάσαι; Να φοβάσαι το διάβασμα, την προσπάθεια, την σκληρή δουλειά; Αξίζει να μένεις εκεί απλά επειδή θέλεις να βγείς για καφέ αντι να πάς παραδείγματος χάρη στο γυμναστήριο ή κάπου αλλού; Γιατί να φοβάσαι την κούραση ενώ στο τέλος του δρόμου ίσως να βρίσκεται η ζωή που πάντα ονειρευόσουν;\nΚαι αν αποτύχω; Αυτή θα ήταν 100% η ερώτηση άμα μπορούσες να μου μιλήσεις και να ρωτήσεις πως μπορώ και αραδιάζω τέτοιες ασυναρτησίες χωρίς να ξέρω. Και αν αποτύχεις τι; Τι έγινε; Εκτος και άν είσαι ο πρόεδρος των ΗΠΑ και σου είπαν να μην πατήσεις αυτό το μεγάλο κόκκινο κουμπί και τελικά απέτυχες, τότε δεν έχεις πρόβλημα. Προφανώς και δεν θέλω να υπονομεύσω τους στόχους σου. Γιατί για σένα ο στόχος που έχεις ίσως να φαίνεται σαν το παραπάνω σενάριο και αυτό ακριβώς θέλω να θήξω. Δεν είναι έτσι. Έτσι φαίνεται. Φαίνεται έτσι γιατί υπάρχει στην μέση ο φόβος. Το θέμα είναι αν θα αφήσεις τον φόβο να νικήσει και να πνίξει άλλο ενα δικό σου όνειρο. Άλλο ένα πράγμα που κάνεις δεν παραδέχεται ποτέ είναι πως όλοι είχαμε μια ευκαιρία και ποτέ δεν κάναμε τίποτα λόγω του φόβου μας. Απο το πιο μικρό μέχρι το πιο μεγάλο. Απο το να μιλήσεις σε κάποιον που γούσταρες μέχρι και να απορρίψεις μια δουλειά. Απο μια άλλη οπτική γωνία όμως, ο φόβος που πνίγει ελπίδες και όνειρα, ό φόβος που παραλύει το σώμα σου τόσο εύκολα, μπορεί απλά να ελεγχθεί και να είσαι εσύ στην άλλη άκρη. Να είσαι εσύ αυτος που πνίγει τον φόβο του και φέρνει στην επιφάνεια ό,τι του έχει κλέψει ο φόβος. Δύσκολο ακούγεται. Είναι όμως; Είναι τόσο δύσκολο; Να πιστέψεις σε εσένα; Να πιστέψεις πως ο άνθρωπος και συγκεκριμένα εσύ έχει την δύναμη να γίνει κάτι καλύτερο; Είναι τόσο δύσκολο να πιστέψεις πως αξίζεις κάτι καλύτερο; Hm...... I dont think so.... Η διαφορά που ξεχωρίζει τον καλό απο τον καλύτερο, είναι πως όταν και οι 2 φτάνουν σε ένα όριο ο ένας θα σκεφτεί πως αυτό είναι το όριο μου και ο δεύτερος απλά θα χαμογελάσει και απλα θα σκεφτεί πως το πραγματικό παιχνίδι τώρα αρχίζει. Τα όρια είναι απλά φανταστικοί τοίχοι που εμείς οι ίδιοι δημιουργήσαμε. Για να δείξουμε πόσο άνθρωποι είμαστε, πόσο ευάλωτοι και εύθραυστοι. Ο δημιουργός έχει μεγαλύτερη δύναμη απο το δημιούργημα, ποτέ το αντίστροφο. Η αποτυχία είναι ένα ακόμη βήμα στο να γίνεις καλύτερος, είναι μια ακόμη κίνηση που έχεις στο μυαλό σου, ένα λάθος προς αποφύγη την επόμενη φορά. Μετά απο πολλές αποτυχίες, την στιγμή που απλά θέλεις να πεις...Βαρέθηκα, σιχάθηκα, τα παρατάω και η ερώτηση ξαναέρθει και σε ρωτήσει αν θέλεις να προσπαθήσεις ξανά....Σκέψου... Πόσες κινήσεις ξέρεις; Πόσα λάθη θα αποφύγεις αυτή την φορά: Πόσο πιο ώριμος/η είσαι απο την προηγούμενη φορά; Πόσο πιο εύκολο........ Σαν να παλεύεις με έναν εχθρό που κάνει τις ίδιες κινήσεις. Έναν εχθρό που έχεις μελετήσει τόσο πολύ που δεν υπάρχει η παραμικρή πληροφορία σχετικά με αυτόν που να μην ξέρεις. Έναν εχθρο που απλά θα σπάσει μπροστά σου χωρις καν να τον χτυπήσεις. Και αναρωτιέμαι ξανά....Είναι τόσο δύσκολο όσο ακούγεται;\nΌλοι περνάμε δυσκολίες. Κάπιοι μένουν κολλημένοι στο παρελθόν και άλλοι αποφασίζουν πως έφτασε η στιγμή επιτέλους να το αφήσουν πίσω τους. Μπορεί να ακούγεται εύκολο αλλά δεν είναι.\nΣυγκεκριμένα για μένα ίσως να είναι ότι πιο ψυχοφθόρο έχω κάνει τα τελευταία 5 χρόνια, 5 χρόνια γεμάτα αναμνήσεις και στιγμές, άσχημες, όμορφες, χαζές και μερικές φορές γεμάτες ψέμα. Όλες αυτές οι στιγμές όμως με έκαναν αυτό που είμαι σήμερα. Ίσως αυτό που είμαι να είναι κακό, ίσως και όχι. Το μόνο σίγουρο όμως είναι πως είμαι άνθρωπος, που μια στο τόσο στεναχωριέμαι.\nΤον τελευταίο χρόνο διάβαζα σκληρά για να προετοιμαστώ. Λόγω κάποιων εξωτερικών ερεθισμάτων και πιο πολύ κάποιων εσωτερικών, όπως το όνειρο μου να γίνω δικηγόρος, αποφάσισα να γραφτώ σε ένα πρόγραμμα προετοιμασίας για την Αγγλία. Με τα πολλά, πολλά κατάφερα να περάσω στο πανεπηστίμιο που ήθελα και επιτέλους ήμουν χαρούμενος. Οχι επειδή θα φύγω, κανείς δεν θέλει να φύγει απο την χώρα του όσο και να μην ταιριάζει με την ιδεολογία της αλλά επειδή υπάρχουν πράγματα που απελπισμένα θέλω να αφήσω πίσω μου και τι καλύτερο απο μια αλλάγη χώρας. Dont get me wrong, προφανώς και δεν είναι αυτός ο κύριος λόγος που το άρχισα όλο αυτό. Δεν βασίζεις ένα όνειρο πάνω σε αναμνήσεις. Πόσο μάλλον αν αυτές είναι άσχημες. Απλά αυτό ήταν ένας παραπάνω λόγος να προσπαθήσω πιο σκληρά απο ότι θα προσπαθούσα αρχικά. Τώρα θα μου πείς...Γιατί είσαι ακόμα κολλημένος μετά απο 3 χρόνια στις κακές αναμνήσεις. Well...Είναι αρκετά δύσκολο να λείπουν άτομα απο την ζωή σου που χωρίς αυτά δεν θα μπορούσες να φανταστείς την ζωή σου. Πάντα μου την έδινε λιγάκι η ανθρώπινη φύση. Σε μια φάση της ζωής σου θα δεθέις με κάποια άτομα και θα νιώθεις πως χωρίς αυτά δεν είσαι τίποτα. Στην δεύτερη φάση τελικά φεύγουν και σε αφήνουν να αναρωτιέσαι ποια η αξία της ζωής και μετά μπαίνει στο παιχνίδι η ψυχολογία και το άρνηση/αποδοχή. Βέβαια μέχρι την αποδοχή υπάρχουν και άλλα βήματα αλλά εν τέλει φτάνεις εκεί που θέλεις. Ο καθένας τα περνάει διαφορετικά και σίγουρα όλοι θα το περάσουν. Τα πάντα είναι ρευστά ακομα και ο ίδιος μας ο εαυτός.\nΠριν με πείς αρνητικό και πεσιμιστή να υπερασπιστώ τον εαυτό μου λέγοντας πως είμαι ρεαλιστής (ότι λέει κάθε πεσιμιστής ever) και πως ισχύει. Ο χειρότερος εχθρός μας συνήθως είναι το χαζό μυαλό που απλά δεν θέλει να αφήσει πράγματα. Αφήστε την καρδιά ήσυχη, δεν φταίει σε τίποτα. Το μεγάλο μάστερπλαν του μυαλού την έδεσε σε μια πλεκτάνη. Για να αποδεχθείς τα πράγματα τελικώς, πρέπει να ξεφύγεις απο την βαρύτητα μιας μαύρης τρύπας. Πιστεύω όλοι έχουμε μια τέτοια, έρχεται σε διαφορετικές μορφές και κάποιες απο αυτές σε τραβάνε λιγότερο η περισσοτερο μέσα τους. Υπάρχει και το άλλο σενάριο που απλά αφήνεσαι μέσα τους και τα παρατάς (αισιοδοξία incoming), ΕΙΝΑΙ ΟΜΩΣ ΣΩΣΤΟ ΝΑ ΤΑ ΠΑΡΑΤΑΜΕ? Όοοοοχι βέβαια! Κάπου εκεί μπαίνει το εγωιστικό κομμάτι που σε κάνει να νιώθεις νευριασμένος/η ακόμα και για την γάτα που δεν κάθεται σωστά. Έτσι είναι η αποδοχή πιστεύω...Νευριασμένη. Νευριασμένη για όλα τα χρόνια που πήγαν χαμένα μέσα σε αυτή την τρύπα. Για όλα αυτά τα βράδια του χαμένου ύπνου, της στεναχώριας και της τρέλας. Για όλα αυτά τα βράδια που κοιτούσες το ταβάνι και του μιλούσες, λές και θα απαντούσε. Άρχες σχιζοφρένειας λέγεται αυτό φίλε/φίλη αναγνώστη/ια. Όλοι το έχουμε, κανείς δεν το παραδέχεται. Άλλοι μιλάνε στο ταβάνι, άλλοι στην τηλεόραση και άλλοι γράφουνε σε μπλόγκ και κάνουν και όλα τα προηγούμενα.\nΗ αποδοχή όμως αργότερα γίνεται ίσως απο τα πιο ομορφότερα συναισθήματα κατα την γνώμη μου. Αυτό το συναίσθημα της ελευθερίας, της ψυχικής ελευθερίας, της ανωτερώτητας, της λέξης επιτέλους είμαι καλά. Νιώθεις πως μπορείς να ανέβεις κάπου ψηλά και να βγάλεις λόγο για παγκόσμια ειρήνη και άλλα τέτοια ουτοπικά. Το πόιντ όμως είναι πως έτσι νιώθεις και ως γνωστόν ό,τι νιώθεις αντικατροπτίζεται προς τα έξω. Αυτοπεποίθηση και τα μυαλά στα κάγκελα με λίγα λόγια. Κάπου εδώ ξέρεις πως όλα θα πάνε καλά και αρχίζεις να προετοιμάζεσαι για τα επόμενα άσχημα που θα σε γονατίσουν. Η κλισέ φράση: Δεν μετράει πόσες φορές θα πέσεις αρκεί να σηκώνεσαι, μπορεί να είναι overused μέχρι αηδίας και να ακούγεται παντού αλλά είναι αρκετά αληθινή. Έτσι και εγώ έφτασα σήμερα...μετά απο 3μιση χρόνια να αποδεχθώ ό,τι έγινε και να προχωρήσω. Να βγώ απο την δικιά μου "κακιά" βαρύτητα που με κρατούσε κάτω και να την κοιτάξω με χαμόγελο σαν να μην έγινε τίποτα. Να την συγχωρήσω και να πώ εις το επανιδείν. Όταν μια πόρτα κλείνει, μια άλλη ανοίγει και η δικιά μου καινούρια πόρτα είναι ανοιχτή εδώ και καιρό και περιμένει να μπώ μέσα και να ανοιξω επιτέλους το φώς.


Ο Θωμάς Πετρόχειλος Απαντά 1/1/07\nΑρχική σελίδαΟ Θώμας Πετρόχειλος ΑπαντάΟ Θωμάς Πετρόχειλος Απαντά 1/1/07\nΚούρτσχααρ 18 μηνών που στραπατσάρει το θήραμα.\nΑπό κ. Γιάννη Ψινάκη.\nΚύριε Πετρόχειλε, κυνηγώ με ένα κούρτσχααρ 18 μηνών που διαθέτει πάθος, δυνατή όσφρηση, σταθερή φέρμα , πολύ καλή έρευνα ,αρκετή εξυπνάδα και υπακοή. Ζω στην Κοζάνη και οι συναντήσεις με θηράματα -κυρίως ορτύκια- είναι καθημερινές. Οι συγκινήσεις που μου χαρίζει είναι πολύ δυνατές όπως και το μεταξύ μας δέσιμό...\nΤο πρόβλημα που αντιμετωπίζω είναι με το απόρτ. Όταν βρίσκει τα πεσμένα ή πληγωμένα θηράματα πρέπει να τρέξω κοντά του και να του τα πάρω από το στόμα γιατί είναι ικανός - μη γελάσετε-να τα καταπιεί!.. Τώρα τελευταία έχει βελτιωθεί λίγο η κατάσταση , πιάνει τα πουλιά στο στόμα του με κοιτάζει, αλλά δεν του έχω εμπιστοσύνη ότι θα κάνει τη σωστή κίνηση. Η αλήθεια είναι πως την εκπαίδευση στο απόρτ την έχω παραμελήσει. Λίγα μαθήματα στους πρώτους μήνες της ζωής του -όπου τα πήγαινε θαυμάσια- και μετά τίποτα...\nΜπορώ να κάνω κάτι με αυτό το πρόβλημα;\nΤο σκυλί σας χρειάζεται εκπαίδευση. Κατ’ αρχάς βασική υπακοή και μετά εκπαίδευση κατευθυνόμενου απόρτ την οποία όμως πρέπει να κάνει κάποιος εξειδικευμένος επαγγελματίας με εμπειρία στο κατευθυνόμενο απορτ ώστε να έχει το απαιτούμενο αποτέλεσμα.\nΔεν νομίζω ότι εσείς μπορείτε να εκπαιδεύσετε το σκύλο σας χωρίς βοήθεια πάνω σ΄ αυτό το τομέα και αν το προσπαθήσετε το πιθανότερο είναι να χαλάσετε τη σχέση σας με τον σκύλο και να μην θέλει να πλησιάσει το θήραμα.\nΑσταθείς στην φέρμα\nΑπό κ. stratis\nΚύριε Πετρόχειλε, έχω ένα αρσενικό κουρτσχααρ 3 ετών, εξαίρετης γενεαλογίας. Έχει μεγάλη αντοχή και πολύ δυνατή μύτη. Σε ηλικία μικρότερη του 1 έτους, είχε αρχίσει να φερμάρει σταθερότατα πεδινές πέρδικες, και μπεκάτσες (όχι πάντα, λόγω ηλικίας θεωρούσα φυσικό το ξεπέταγμα κάποιων θηραμάτων). Στη συνεχεία με το συνεχές κυνήγι και εκπαιδευτικά περίμενα την συνεχή βελτίωση, παρόλα αυτά ο σκύλος ακόμα παραμένει πολύ νευρικός. Θέλει να πλησιάσει και άλλο το θήραμα, και συνεπώς το ξεπετάει. Κάποιες φορές προλαβαίνω να πλησιάσω και να τουφεκίσω, Κάποιες όχι. Κάποιες φερμάρει για 3-4 δευτερόλεπτα, Κάποιες για μισό λεπτό. Είναι ιδιαιτέρα νευρικό και παθιασμένο σκυλί. Όταν το θήραμα φεύγει τουφεκιστώ κλαφουνίζει και τρέχει πίσω του. Τι μπορώ να κάνω για την αντιμετώπιση του προβλήματος αυτού; Σας ευχαριστώ εκ των προτέρων\nΗ τακτική την οποία ακολουθείται είναι λάθος διότι τη στιγμή που ο σκύλος σας είναι σε ασταθής στη φέρμα του και επιτίθεται και διώχνει το θήραμα, εσείς τον επιβραβεύεται πυροβολώντας το θήραμα και δίνοντας του την δυνατότητα να το πιάσει. Κατ’ αυτόν τον τρόπο ο σκύλος καταλαβαίνει ότι σωστά ενήργησε και ότι έτσι έπρεπε να κάνει για να πιάσει το θήραμα. Ο τρόπος με τον οποίο διορθώνεται η κατάσταση αυτή είναι να μπλοκάρουμε το σκύλο με το στοπ την στιγμή κατά την οποία διώχνει το θήραμα και να τον βάλουμε να ξαπλώσει στο σημείο στο οποίο έπρεπε να μένει φερμαριστός και να τον αφήσετε ξαπλωμένο τουλάχιστον για 3 με 5 λεπτά.\nΑυτό το πράγμα για τον σκύλο είναι τιμωρία την οποία συνδυάζει με το μη επιθυμητό ξεπέταγμα του θηράματος.\nΑυτή η διόρθωση πρέπει να επαναληφθεί τόσες φορές όσες χρειαστεί για να μείνει ο σκύλος σταθερός στην φέρμα του. Εγώ δεν επιτρέπω στο σκύλο ούτε μετά από τον πυροβολισμό να φύγει μόνος του και να κάνει απορτ.\nΕιδικά σε ζώα τα οποία έχουν αυτή την αστάθεια στη φέρμα τους. Το σκυλί μπορεί να κάνει απορτ μόνο μετά από δικό μας παράγγελμα. Για να μπορέσουν όμως να γίνουν όλα αυτά πρέπει το στάδιο εκπαίδευσης του ζώου μας να είναι επαρκές.\nΈξοδοι με μεγαλύτερα ζώα\nΑγαπητέ κύριε Θωμά. Θα ήθελα να σας συγχαρώ για την στήλη σας αυτή και την βοήθεια που σε όλους εμάς προσφέρεται. Έχω ένα Σετεράκι αρσενικό 9 μηνών το οποίο βγάζω έξω μαζί με μια μεγαλύτερη Σετερινα 3 ετών. Αυτό το κάνω για να αποκτήσει όπως αρκετοί φίλοι μου λεν, εμπειρίες. Είναι η άποψη τους αυτή σωστή ή μήπως κάνω ζημία αντί για καλό στον σκυλάκι μου.\nΚατά την άποψη μου η τακτική αυτή είναι λανθασμένη, διότι πρώτον δεν μπορεί ένα κουτάβι 9 μηνών να έχει την δυνατότητα να τρέχει με την αντοχή ενός σκύλου3 ετών. Δεύτερον το κουτάβι μας δεν μπορεί να πάρει πρωτοβουλία διότι πάντοτε το μεγαλύτερο σκυλί θα βρίσκει πρώτο το θήραμα και με αυτόν τον τρόπο δημιουργούμε έναν κομπάρσο. Το σκυλάκι μας πρέπει να το βγάζουμε μόνο του και για λιγότερες ώρες. Μπορούμε να χρησιμοποιήσουμε σαν δάσκαλο ένα ζώο το οποίο είναι 11, 12, 13 ετών το οποίο δεν μπορεί να υπερκοπώσει το κουτάβι, μπορεί να του δείξει τις αναθυμιάσεις των θηραμάτων και το νέο μας σκυλί θα έχει την τάση να ανεξαρτοποιηθεί διότι έχει μεγαλύτερες δυνάμεις και δεν μπορεί να έχει να είναι μόνιμα πίσω από το μεγαλύτερο σκύλο.


ΚΝΕ προς Τσίπρα: «Έφτασες, φίλε, δεύτερος!»… (Video) – ΤΡΙΚΚΗPress – Τα νέα των Τρικάλων\nΚΝΕ προς Τσίπρα: «Έφτασες, φίλε, δεύτερος!»… (Video) Reviewed by Momizat on Οκτ 18 . «Έφτασες φίλε δεύτερος» λένε τα μέλη της ΚΝΕ στον πρόεδρο του ΣΥΡΙΖΑ Αλέξη Τσίπρα, συγκρίνοντάς τον με τον πρώην πρωθυπουργό Γιώργο Παπανδρέου. Στο νέο σατιρικό «Έφτασες φίλε δεύτερος» λένε τα μέλη της ΚΝΕ στον πρόεδρο του ΣΥΡΙΖΑ Αλέξη Τσίπρα, συγκρίνοντάς τον με τον πρώην πρωθυπουργό Γιώργο Παπανδρέου. Στο νέο σατιρικό Rating: 0\nΚΝΕ προς Τσίπρα: «Έφτασες, φίλε, δεύτερος!»… (Video)\n«Έφτασες φίλε δεύτερος» λένε τα μέλη της ΚΝΕ στον πρόεδρο του ΣΥΡΙΖΑ Αλέξη Τσίπρα, συγκρίνοντάς τον με τον πρώην πρωθυπουργό Γιώργο Παπανδρέου.\nΣτο νέο σατιρικό βιντεάκι της ΚΝΕ προβάλλεται ένα απόσπασμα της ομιλίας του επικεφαλής της αξιωματικής αντιπολίτευσης στο Φεστιβάλ της Νεολαίας τους ΣΥΡΙΖΑ στις 5 Οκτωβρίου, όπου ο κ. Τσίπρας είχε διηγηθεί τα όσα του είχε πει μία γυναίκα, ότι «τα μισά να κάνετε από όσα είπατε στη Θεσσαλονίκη εγώ θα είμαι ευχαριστημένη».\nΣτη συνέχεια προβάλλουν ένα απόσπασμα από τα όσα είχε πει σε μια συνεδρίαση του υπουργικού συμβουλίου το 2010 ο πρώην πρωθυπουργός Γιώργος Παπανδρέου διηγούμενος τα όσα του είπε ένας συνταξιούχος, πως «για την πατρίδα θα θυσιάσει και τον μισθό του».\n«Συγκυβέρνηση ΝΔ-ΠΑΣΟΚ και ΣΥΡΙΖΑ τσακώνονται ποιος θα μοιράσει τα περισσότερα ψίχουλα», σχολιάζει η ΚΝΕ.


Λύσεις Ειδικά Για Το Χώρο Σας\nΣκεφτόμαστε Δημιουργικά Για Εσάς\nΓωνιακός καναπές Valencia Elephant\n€ 385,00 € 770,00\n3D ξενάγηση στο κατάστημά μας\nΕπισκεφτείτε ψηφιακά το φυσικό μας κατάστημα έκτασης 2.000τ.μ και περιηγηθείτε στη συλλογή προϊόντων μας μέσα από πραγματικές συνθήκες.\nΑνατρέξτε στο χρωματολόγιό και επιλέξτε απόχρωση για τα προιόντα με δυνατότητα εξατομίκευσης. Βρείτε την απόχρωση που εσείς επιθυμείτε!\nΓνώρισε τις κατηγορίες υλικών\nΕπιπλο Ευκολίδη απο το 1954. Δίνουμε ιδιαίτερη έμφαση στα υλικά κατασκευής που χρησιμοποιούμε διότι τα περισσότερα προιόντα μας είναι ελληνικής παραγωγής.\nFurnitures since 1954\nξύλινα έπιπλα εσωτερικού χώρου\nΤο Ef Deco είναι το ηλεκτρονικό κατάστημα της Ευκολίδης Α.Ε, με την υπογραφή από το 1954, αντιπροσωπεύει την ποιότητα, λειτουργικότητα και υψηλή αισθητική στον χώρο σας. Με έπιπλα εσωτερικού χώρου ελληνικά και εισαγωγής ακολουθούμε τόσο τις διεθνείς τάσεις του σύγχρονου interior design, αλλά και τις αρχές της διαχρονικής κομψότητας. Μπορείτε να βρείτε έπιπλα μοντέρνα, νεοκλασικά, κλασικά, παιδικά, υφάσματα, ταπετσαρίες, χαλιά, πίνακες, φωτιστικά και διακοσμητικά για κάθε γούστο. Καταλαβαίνουμε πως η αναζήτηση και η επιλογή των ιδανικών επίπλων απαιτεί χρόνο και προσπάθεια, αλλά πιστεύουμε πως θα έπρεπε να είναι ακριβώς το… αντίθετο. Για τον λόγο αυτό, μέσα στο ψηφιακό κατάστημα μας θέλουμε να δημιουργήσουμε έναν online προορισμό με ολοκληρωμένες συλλογές από επιλεγμένες προτάσεις επίπλων και διακοσμητικών, ώστε να κάνουμε τη δημιουργία του ιδανικού σας χώρου μια άκρως απολαυστική και εύκολη διαδικασία. Πιστεύουμε ότι το σπίτι σας, πρέπει να δηλώνει την ιστορία σας. Αυτή η αντίληψη μας ωθεί να βρίσκουμε και να σχεδιάζουμε έπιπλα και διακοσμητικές πινελιές που είναι μοναδικά και ξεχωριστά όπως και εσείς. Διαθέτουμε εξειδικευμένο τμήμα σχεδιασμού και ειδικών κατασκευών αλλά και ομάδα έμπειρων interior designers που αναλαμβάνουν την μελέτη, επίβλεψη και προσεγμένη διακόσμηση του εσωτερικού σας χώρου. Επισκεφτείτε τον εκθεσιακό μας ανακαινισμένο χώρο 2000τ.μ στη Κοζάνη ή περιηγηθείτε στο www.efdeco.gr για να αποκτήσετε έξυπνες και εμπνευσμένες λύσεις με ευέλικτους τρόπους πληρωμής.\nΟι τελευταίες ιδέες, έμπνευση και συμβουλές εσωτερικών πληροφοριών απέχουν μόλις ένα κλικ.\nΧριστουγεννιάτικες Κατασκευές και Διακόσμηση για Παιδιά και Μεγάλους!\nΝΙΚΗΤΡΙΑ η Ef Deco στα SHOPPING AWARDS 2021!\nΓια όλη την ομάδα του Ef Deco, η άριστη εξυπηρέτηση των πελατών μας αποτελεί το κίνητρο, αλλά και τη μεγαλύτερη επιβράβευση.\nΔες όλα τα blog\nΑνακάλυψε τις πιό μεγάλες προσφορές σε ετοιμοπαράδοτα προϊόντα! Κάνε εγγραφή τώρα !


Οι καγκουριές που δεν πρέπει να κάνεις στο αμάξι σου | motori.gr\nΟι καγκουριές που δεν πρέπει να κάνεις στο αμάξι σου\nΕίσαι ερωτευμένος με το αμάξι σου και ακόμα περισσότερο με τις μετατροπές πάνω σε αυτό; Θες να ξεχωρίζεις στο δρόμο και να σε κοιτάνε όλοι; Η ισορροπία ανάμεσα στα επιφωνήματα θαυμασμού με τα… ντροπιαστικά γέλια, είναι κάπως λεπτή. Σας παρουσιάζουμε τις πιο άσχημες καγκουριές που πρέπει να αποφύγετε, εάν δεν θέλετε να γελάνε και τα τσιμέντα με κάθε πέρασμα σας.\nNeon φώτα ή LED, στο εξωτερικό του αυτοκινήτου: Αυτό το fast and furious έχει καταστρέψει πολύ κόσμο. Έχει τεράστια διαφορά ένας κομψός και σωστά τοποθετημένος ambient φωτισμός μέσα σε μία π.χ. Mercedes, από το να τοποθετήσεις φώτα κάτω από το αμάξωμα του δικού σου Nissan. Ευτυχώς πρόκειται για μία τάση που αργοπεθαίνει, καθώς ήταν ικανή να καταστρέψει ακόμα και το πιο εντυπωσιακό αυτοκίνητο,\nΤεράστιες αεροτομές: Η αεροτομή έχει όντως νόημα σε πολύ γρήγορα αυτοκίνητα που χρειάζεται να στρίβουν σε πίστες με τρομερά μεγάλες ταχύτητες. Στις υπόλοιπες περιπτώσεις απλά τραβάει τα βλέμματα σαν μαγνήτης και συνήθως είναι πόλος έλξης για λοιπούς κάγκουρες που μόλις συνειδητοποιήσουν πως δεν πρόκειται για κάποιο πραγματικό supercar, κάνουν πέρα.\nΥπερβολικές εξατμίσεις: Είναι σχεδόν ηχητικός οργασμός όταν από ένα όμορφο και γρήγορο σύνολο ακούγεται η δουλειά της εξάτμισης. Όμως όταν πρόκειται για ένα όχημα το οποίο το ακούς από τα 500 μέτρα και καταλήγει να είναι 20ετίας 1.200άρι με ένα μπουρί ίσα με της σόμπας, τότε γίνεσαι περίγελος.\nΠροσομοιωτής σκάστρας: Δεν έχεις turbo; Δεν πειράζει και δεν ενοχλεί κανέναν. Αυτό που πειράζει είναι να αγοράσει με 25 ευρώ έναν προσομειωτή ήχου και να περνάς με το 1.600άρι ατμοσφαιρικό μοτέρ σου και να νομίζουν ότι είναι το νέο Mini Cooper S. Δεν πείθεις κανέναν και αν το καλοσκεφτείς, είναι ιδιαίτερα θλιβερό.\nΑυτοκόλλητα πιο ισχυρών εκδόσεων: Εδώ τα πράγματα είναι πολύ απλά. Ένας που γνωρίζει από αυτοκίνητα θα καταλάβει αμέσως εάν έχεις όντως Audi S3, μία BMW M ή μία AMG. Και κάποιος που δεν γνωρίζει από αυτά, πραγματικά δεν έχει κάν ιδέα την σημασία ενός τέτοιου λόγκο, οπότε… γιατί;


Παίξτε δωρεάν online παιχνίδι. Μπικίνι προτομή κάτω προς τα πάνω Game Μπικίνι προτομή κάτω προς τα πάνω χωρίς εγγραφή. Μπικίνι προτομή κάτω προς τα πάνω.\nΣε αυτό το υπέροχο παιχνίδι θα πρέπει να παίξει ως ήρωας του αγαπημένου καρτούν \_ \_"Μπομπ Σφουγγαράκης \_\_".\n© zgames. ru - δωρεάν online παιχνίδι Μπικίνι προτομή κάτω προς τα πάνω ().\nΠαίξτε online flash παιχνίδι Μπικίνι προτομή κάτω προς τα πάνω για δωρεάν. Μην ξεχάσετε να βαθμολογήσετε αυτό το παιχνίδι Μπικίνι προτομή κάτω προς τα πάνω και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Μπικίνι προτομή κάτω προς τα πάνω γραμμή. Πώς να παίξετε το παιχνίδι online Σε αυτό το υπέροχο παιχνίδι θα πρέπει να παίξει ως ήρωας του αγαπημένου καρτούν \_ \_"Μπομπ Σφουγγαράκης \_\_". Αυτή τη φορά, αποφάσισε να δείξει τις γνώσεις του των πολεμικών τεχνών και τοποθετημένα σε διαγωνισμούς κάτω μπικίνι καράτε, όπου και δρα στον καθοδηγητικό ρόλο. Θα πρέπει να σκοτώσει όλους τους αντιπάλους που τολμούν να αμφισβητήσουν σας. Έλεγχο του παιχνιδιού είναι αποκλειστικά πληκτρολόγιο.\nΜπικίνι προτομή κάτω προς τα πάνω ( Ψηφοφορίες66, Δευτεροβάθμια Βαθμολογία: 4.05/5)\nΠλοίο O Ghouls\nBikini Bottom Καρναβάλι


Θέμα: "Doubt"/ Αμφιβολία Τετ Απρ 28, 2010 10:23 pm\nΜία απίστευτη ταινία που διαδραματίζεται την δεκαετία του '60 σ'ένα σχολείο καλογρεών με πρωταγωνιστές δύο από τους πιο αξιοσέβαστους κ πραγματικά άξιους ηθοποιούς του Χόλυγουντ, την Μέρυλ Στριπ κ τον Σεϋμουρ Φιλιπ Χόφμαν. Το θέμα που πραγματεύται έχει να κάνει με την πιθανή σεξουαλική κακοποιήση ενός μικρού μαύρου μαθητή στο σχολείο από τον πάστορα του σχολείου κ την αμφιβολία που δημιουργείται σχετικά με το αν ή όχι ισχύει αυτό, καθώς δεν υπάρχουν αποδείξεις.\nΑξιοθαύμαστος ο τρόπος που οι δημιουργοί της ταινίας χειρίζονται ένα τόσο ευαίσθητο θέμα αλλά αξιοθαύμαστοι κ οι δύο πρωταγωνιστές που στην τελική τους αναμέτρηση δείχνουν το πραγματικό βάθος των συναισθηματών των ρόλων τους κ όλων αυτών που σκέφτονται κ πιστευούν. Η ερμηνεία της Μέριλ Στρηπ την οδήγησε σε ακόμα μία υποψηφιότητα για όσκαρ α' γυναικείου ρόλου, για όσκαρ β' αντρικού ρόλου τον Χοφμαν κ για β΄γυναικείου ρόλου την Έιμι Άνταμς που έπαιξε εξαιρετικά τον ρόλο της καλόκαρδης καλόγριας που προσπαθεί με απόγνωση να αποφασίσει ποιόν θα υποστηρίξει κ ποιόν θα πιστέψει. Κατά τ'άλλα, το τέλος ήταν πραγματικά πρωτότυπο αλλά για μένα αρκετά ενοχλητικό κ προτιμώ να σκέφτομαι το πόσο καλή ήταν η ταινία στην γενική της πραγμάτωση.\nΘέμα: Απ: "Doubt"/ Αμφιβολία Τετ Απρ 28, 2010 11:41 pm\nΤην είχα δει όταν παιζόταν στα σινεμά και μου άρεσε πάρα πολύ!\nΔεν είναι εύκολη ταινία και οι άνθρωποι που δεν συνηθίζουν να βλέπουν ταινίες γενικώς ίσως και θα ήταν καλύτερο να μην την προτιμήσουν.\nΟι ερμηνείες εξαιρετικές και το φινάλε απλά σε άφηνε άφωνο.Meryl Streep


ΔΙΕΥΘΥΝΣΗ Π.Ε. Β΄ ΑΘΗΝΑΣ - KAINOTOMEΣ ΔΡΑΣΕΙΣ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ : Σεμινάριο Δημιουργικής Γραφής για εκπαιδευτικούς Πρωτοβάθμιας και Δευτεροβάθμιας Εκπαίδευσης\nΣεμινάριο Δημιουργικής Γραφής για εκπαιδευτικούς Πρωτοβάθμιας και Δευτεροβάθμιας Εκπαίδευσης\nH δημιουργική γραφή μπορεί κάλλιστα να αποτελέσει μεθοδολογικό εργαλείο στο πλαίσιο της εκπόνησης ενός προγράμματος περιβαλλοντικής εκπαίδευσης και έτσι θεωρείται χρήσιμη η παρακολούθηση του παρακάτω σεμιναρίου από τους εκπαιδευτικούς που ενδιαφέρονται να εκπονήσουν κάποιο πρόγραμμα.\nΤα Τμήματα Επιστημονικής και Παιδαγωγικής Καθοδήγησης Πρωτοβάθμιας και Δευτεροβάθμιας Εκπαίδευσης της Π.Δ.Ε. Αττικής διοργανώνουν σεμινάριο Δημιουργικής Γραφής στις 13/10, 14/10 και 20/10/2012 στο 2ο Πρότυπο Πειραματικό Λύκειο Αθηνών (Π. Κυριακού 12, Αµπελόκηποι, έναντι μαιευτηρίου Έλενα).\nΣτο σεμινάριο μπορούν να συμμετέχουν εκπαιδευτικοί και των δύο βαθμίδων. Για πληροφορίες και δηλώσεις συμμετοχής στο sem-ss-vthmias@attik.pde.sch.gr και στο τηλ. 2106450426. Μέγιστος αριθμός συμμετεχόντων: 30 ανά θεματική ενότητα. Θα τηρηθεί σειρά προτεραιότητας. Παρακαλούμε να συμπληρώσετε και ν’ αποστείλετε ηλεκτρονικά έως την Παρασκευή 05/10/2012 τη συνημμένη δήλωση συμμετοχής. Θα χορηγηθούν Βεβαιώσεις Συμμετοχής.\nΠρόγραμμα Σεμιναρίου Δημιουργικής Γραφής\nΕπιστημονικής & Παιδαγωγικής\nΚαθοδήγησης Π.Ε. Αττικής\nΑναρτήθηκε από Δημήτρης Γκότζος στις 10:34 π.μ.


Πιατο Παπακι Chicco Θερμος 6m+ - Θερμος (PL1.152005116)\nΑρχική > Βρεφικά - Παιδικά > Θερμός > ΠΙΑΤΟ ΠΑΠΑΚΙ CHICCO ΘΕΡΜΟΣ 6M+\nΠιάτο παπάκι θερμός ,από την εταιρία CHICCO.\nΠΙΑΤΟ ΠΑΠΑΚΙ CHICCO ΘΕΡΜΟΣ 6M+ (PL1.152005116)\nΠιάτο παπάκι θερμός , από την εταιρία CHICCO.\nΠΙΑΤΟ ΠΑΠΑΚΙ CHICCO ΘΕΡΜΟΣ 6M+ PL1.152005116 PL1.152005116 CHICCO CHICCO ΘΕΡΜΟΣ Κατηγορία: ΘΕΡΜΟΣ •CHICCO στην κατηγορία ΘΕΡΜΟΣ Πιάτο παπάκι θερμός , από την εταιρία CHICCO. Company InfoChicco ειδικεύεται στην παραγωγή ειδών εξοπλισμού για βρέφη και νήπια. Η εταιρεία έχει μια ιστορία από το 1958 και μια παρουσία στις μεγαλύτερες αγορές του κόσμου. • Σχήμα>6Μηνών+ Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700.Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΠΙΑΤΟ ΠΑΠΑΚΙ CHICCO ΘΕΡΜΟΣ 6M+


Συγκλονίζει η σύζυγος του 37χρονου που νικήθηκε από τον κορονοϊό (VIDEO) - notia.gr\n26/11/2020 26/11/2020 notia team Κανένα Σχόλιο\nΠατέρας τριών παιδιών. Μόλις 37 ετών. Τηρούσε ευλαβικά τα μέτρα. Είχε κάνει ακόμα και το αντιγριπικό εμβόλιο. Όμως, ο κορονοϊός είναι ύπουλος και τον χτύπησε. Ο Αναστάσης μετά από πολυήμερη μάχη στη ΜΕΘ του ΑΧΕΠΑ έφυγε την περασμένη Τρίτη από τη ζωή.\nΗ σύζυγος του δεν μπορεί να πιστέψει πως από τη μια στιγμή στην άλλη ο άνθρωπος της έφυγε από τη ζωή. Με δυσκολία συγκρατεί τα δάκρυα της μιλώντας στην κάμερα του ΑΝΤ1: «Έπρεπε να διασωληνωθεί μας είχαν πει οι γιατροί γιατί δεν άντεχε μάσκες. Δεν του έφτανε ο αέρας. Τους έλεγα κάντε ότι μπορείτε αλλά δεν τα κατάφερε”.\nΗ Μαρία Δουλγερίδη προσπαθεί να σταθεί στα πόδια της για τα τρία της αγγελούδια και στέλνει το δικό της μήνυμα προς όλους για να τηρηθούν τα μέτρα.\n«Όλοι να είναι σπίτια τους, οι γονείς παιδιά να μην ανοίξουν σχολεία κανένα παιδί σχολείο» τονίζει η σύζυγος του άτυχου 37χρονου. (Πατήστε εδώ για να δείτε το βίντεο)


Φασολάδα μαύρη και χυλωμένη | Food Collection\nBy Dimitra Cherouvim · On 20/02/2017\nΤι φέρνεις στην τσάντα σου όταν γυρίζεις απ’ την πανέμορφη Καστοριά; Όχι, όχι πάλι γούνα. Πρώτον δεν χωράει σε μια τσάντα ώμου. Δεύτερον έχω οκτώ στην αποθήκη, τέσσερις για φύλαξη σε ψυγεία, μια στην κατάψυξη, μια για την λαϊκή και μια καλοκαιρινή. Τι δε με πιστεύεις ότι έχω γούνα καλοκαιρινή; Ό,τι θες πίστευε εσύ. Εγώ πάντως την φοράω Ιούλιο, Αύγουστο και κάνω το κομμάτι μου. Αφού να φανταστείς με ρωτάνε. “Καλέ πού την ψώνισες;” Και βεβαίως δεν απαντώ, ποτέ δεν δίνω προσωπικά στοιχεία. Λοιπόν πού μείναμε; Α, ναι στην τσάντα ώμου που ταλαιπωρήθηκε και αυτή και ο ώμος, ο αριστερός για την ακρίβεια, όταν παραφορτωμένη η πάνινη τσάντα από όσπρια, κυρίως φασόλια, επέστρεψε στην βάση της. Την κουζίνα μου δηλαδή.\nΚαι τι δεν έφερα; Και γίγαντες άσπρους και γίγαντες έγχρωμους και τα κλασσικά φασόλια για τις φανταστικές μας φασολάδες και ψιλά ρεβίθια και μαυρομάτικα και χάντρες και τα μοναδικά μαύρα μικρά φασόλια τα επονομαζόμενα και μαύρο χαβιάρι. Για να παρομοιάζονται λοιπόν, αυτά τα μαύρα φασολάκια με το μαύρο χαβιάρι, φανταστείτε την διατροφική και γευστική τους αξία. Και πράγματι έτσι είναι. Είναι μοναδικά. Τα δοκίμασα σε σαλάτα , όπως κυρίως τρώγονται στην Καστοριά και τα βρήκα υπέροχα, τα δοκίμασα όμως και σε μια “μαύρη” φασολάδα, δικής μου έμπνευσης, αυτή που έπεται, και τα βρήκα συγκλονιστικά. Εδώ βεβαίως χρειάζεται μια κάποια ιδιαίτερη προετοιμασία, μεγαλύτερη από την κλασσική μας φασολάδα, μιας και το μαύρο χρώμα μπορεί να λειτουργήσει και κάπως αποτρεπτικά. Κακώς βεβαίως, πάντως τις μικρές αλλά σημαντικές λεπτομέρειες για το πως μαγείρεψα αυτή τη φασολάδα, θα τις βρείτε πιο κάτω και πιστέψτε με, θα μπορούσα άνετα, την φασολάδα αυτή να την ονομάσω και ” η μαύρη γκουρμέ χυλωμένη φασολάδα μου “. Θα μου πεις βέβαια, ο καθένας με τα γούστα του. Συμφωνώ. Μόνο που τώρα εγώ προτείνω και ο διατροφικά και αισθητικά στα περί την μαγειρική τέχνη, ανήσυχος αναγνώστης δοκιμάζει ένα νέο πιάτο, που ίσως να μην του είχε περάσει από το μυαλό και σίγουρα θα του αρέσει.\n1/2 κιλό μαύρα φασόλια (το μαύρο χαβιάρι) Καστοριάς\nΑλάτι, κόκκινη πάπρικα\nΒάζω από το προηγούμενο βράδυ τα φασόλια στο νερό. Το επόμενο πρωί τα ξεβγάζω δυο χέρια και τα βάζω να βράσουν σε κρύο νερό.\nΔυο, τρία λεπτά μετά τον πρώτο βρασμό τα σουρώνω και τα βάζω πάλι στην κατσαρόλα, έχοντας φροντίσει να έχω καινούργιο ζεστό νερό, ώστε να πάρει πάλι μπρος το βράσιμο. Τα φασόλια αυτά βράζουν πολύ γρήγορα, σχεδόν σε μισή ώρα είναι έτοιμα. Το νερό φροντίζω να είναι μόλις λίγο πιο πάνω από τα όσπρια.\nΌσο βράζουν τα φασόλια κόβω σε φέτες τα κρεμμύδια, σε λοξές φετούλες τα καρότα, ψιλοκόβω αρκετό σέλινο και κάνω μια χαρακιά με κοφτερό μαχαίρι στα ντοματίνια μου.\nΒάζω όλα τα κομμένα υλικά μου στο τηγάνι με αρκετό ελαιόλαδο και τα σοτάρω ώσπου να μαραθούν, αλλά όχι να μαυρίσουν.\nΌπως είναι σοταρισμένα τα υλικά μου τα ρίχνω στην κατσαρόλα με τα φασόλια. Ανακατεύω απαλά. Αλατίζω, ρίχνω την πάπρικα, αφήνω να πάρουν μια δυο βράσεις, όχι παραπάνω και αποσύρω την κατσαρόλα από την φωτιά.\nΤα σερβίρω ζεστά και χυλωμένα με λίγο ακόμα έξτρα ελαιόλαδο και μερικά από τα σοταρισμένα λαχανικά μου, που έχω φροντίσει να κρατήσω μερικά από αυτά, ζεστά στο φούρνο μου.\nΌλα τα σκεύη που χρησιμοποίησα για την συνταγή μου αυτή, ξύλο κοπής, μαχαίρι, πετσέτα, το υπέροχο μεγάλο αντικολητικό τηγάνι και το ακόμα πιο υπέροχο λευκό βαθύ πιάτο, για γκουρμέ καταστάσεις, είναι όλα από τον χορηγό μου σε αυτόν τον διαγωνισμό τα καταστήματα ΙΚΕΑ


Ο ΑΙΩΝΙΟΣ ΔΟΥΛΟΣ - Κοινωνικό δράμα - Voula Gκemisi\nVoula Gκemisi > Blog > ΔΩΡΕΑΝ > Ο ΑΙΩΝΙΟΣ ΔΟΥΛΟΣ – Κοινωνικό δράμα\nΔιάβασε το βιβλίο ΔΩΡΕΑΝ – ΠΑΤΑ ΕΔΩ!\nΗ Άρτεμης, τελείως άχρωμη πια, κάπως ανυποψίαστη θα τρέξει στην αγκαλιά της μάνας της, χωρίς να το θέλει. Μετά τη γέννηση του λυτρωτικού χαοτικού της χαρακτήρα είναι η μόνη που γίνεται στο τέλος για πάντα ο αιώνιος δούλος που την αποδεσμεύει από το ψέμα. Και τότε ακροβατεί με σύμμαχο την αλήθεια της σε έναν καινούριο κόσμο που δεν είναι σε θέση κανείς να αγκαλιάσει πια, ούτε η ίδια της η μάνα. Πόσο μάλλον εκείνη…\n“Ένα βιβλίο βασισμένο στη μητρότητα & την ψυχοσύνθεση της σε όλα τα επίπεδα της. Όταν η λογική έρχεται αντιμέτωπη με την τρέλα & όταν ο χρόνος μοιάζει να απειλεί όλα τα ένστικτα της με θύμα το ίδιο το παιδί”\nΤα παιδικά όνειρα απόψε τρυπούσαν το ταβάνι μέσα στη νύχτα. Η Στεφανία γύρισε και την αγκάλιασε φιλώντας την γλυκά. Ακόμα ένα βράδυ που η μοναδική της φίλη ήταν εκεί δίπλα της και μοιραζόντουσαν τις πιο όμορφες κοριτσίστικες επιθυμίες. Λίγο πριν σβήσουν το πορτατίφ μετρούσαν αντίστροφα τις μέρες των διακοπών με τα δάχτυλα τους. Το σχολείο τις κούραζε παρά το ότι ήταν αρκετά επιμελείς και οι δυο τους. Με ψίθυρο και μικρά γελάκια προσπαθούσαν να αποφύγουν τη φωνή της κυρίας Πελαγίας που κάθε τρεις και λίγο τους φώναζε να κοιμηθούν. Εκείνες όμως αψηφούσαν κάθε εμπόδιο. Ο αυθορμητισμός ξεχείλιζε μέχρι το χαλί δίπλα από το παιδικό κρεβάτι. Εκεί όπου συχνά πυκνά κρατούσαν αγκαλιά η μία την άλλη και κάθε βράδυ έβρισκαν το δικό τους καταφύγιο. Ήταν η ώρα για έναν βαθύ απολογισμό της ημέρας, για μια μεγάλη κατάθεση ψυχής. Ήταν η ώρα που τα όνειρα έπαιρναν την πιο γλυκιά διαδρομή, αυτή τη διαδρομή που κρατούσαν πάντα η μια την άλλη από το χέρι.\nΗ Άρτεμης καθήλωνε τους πάντες με τη φυσική της ομορφιά. Το εφηβικό της σώμα δεν ήταν ποτέ αρκετό για να μη διακρίνεις την αριστοκρατική της όψη. Το κατάλευκο κρυστάλλινο δέρμα της με τα μακριά σκούρα καστανόξανθα ολόισια μαλλιά της και τα καταπράσινα μάτια της που λαμπύριζαν σαν ρουμπίνια έκαναν τους πάντες να την χαζεύουν. Ήταν και εκείνο το ύφος που συχνά την έκανε να μοιάζει με ώριμη αριστοκράτισσα. Η Στεφανία κρατώντας το σκήπτρο μιας πιο ροκ εκδοχής ξέφευγε κατά πολύ από το πρότυπο της αγαπημένης της φίλης. Ένα κορίτσι με έντονα καστανά εκφραστικά μάτια και ένα χαμόγελο όλο ζωντάνια ήταν ο τέλειος συνδυασμός με τα σπαστά σκούρα καστανά μαλλιά της που συχνά τα έπιανε κοτσίδα. Μέσα στα στενά της τζιν, που σπάνια αποχωριζόταν, ένιωθε τον αυθορμητισμό της να τρέχει από τα μπατζάκια της αφήνοντας την παγερά αδιάφορη το γεγονός ότι η μοναδική της φίλη γινόταν πάντοτε για όλους το μόνο επίκεντρο λόγο της εκπληκτικής φυσικής ομορφιάς της. Κάπου όλη αυτή η διαδικασία της άρεσε όσο τίποτα αφού ήταν η πρώτη που δήλωνε η μεγαλύτερη θαυμάστρια της.\nΑυτή η συνάντηση είχε παράξενη διαδρομή μιας και οι δυο τους για αρκετό καιρό δεν είχαν προσέξει ποτέ η μια την άλλη στο σχολείο. Όλα είχαν ξεκινήσει όταν η Στεφανία μετακόμισε με τη μητέρα της στη γειτονιά της Άρτεμης. Μόλις τρία τετράγωνα πιο κάτω, οι δύο πόρτες δεν άργησαν να γίνουν μια. Σε εκείνη τη γειτονιά άλλωστε που κοινός τους άξονας ήταν το παιχνίδι δεν χωρούσαν ντροπές. Η Άρτεμης σπάνια έπαιζε με τα παιδιά της γειτονιάς, αλλά εκείνη τη μέρα κάτι την τραβούσε να κατέβει στο στενάκι όπου ήξερε ότι θα συναντούσε κάποιους από τους συμμαθητές της εκεί και ίσως κάποια στιγμή να κατάφερνε επιτέλους να τους πλησιάσει. Το σπίτι της άλλωστε ήταν αρκετό για να της γεμίζει τα σωθικά μιας και το λάτρευε. Ήταν χτισμένες με σταθερότητα όλες οι αναμνήσεις της και τις θυμόταν όλες μία προς μία. Από τα πρώτα χρόνια που άρχισε να παίζει με τις πρώτες τις κούκλες μέχρι σήμερα που κάπου εκεί στα σχοινιά η μητέρα της, η κυρία Πελαγία, απλώνει με μαεστρία τα κομψά φουστάνια της. Εκείνο το απόγευμα λοιπόν αφού χτένισε τα μεταξένια της μαλλιά έβαλε τα λευκά αθλητικά της, κατέβηκε στο γνωστό στενάκι όπου πρωταγωνιστούσε το κρυφτό. Κάποια αγόρια από το σχολείο της βλέποντας την ψιθύρισαν κάτι και άρχισαν να κλωτσάνε ο ένας στον άλλο κάπως αμήχανα την μπάλα χωρίς να δίνουν ιδιαίτερη προσοχή στο παιχνίδι τους. Παρά το αριστοκρατικό της ύφος η Άρτεμης είχε μια γλύκα πάνω της που έκανε τους πάντες να υποκλίνονται μπροστά της χωρίς να το επιδιώκει. Η ομορφιά της ήταν τόσο ευδιάκριτη που πολλές φορές νόμιζες ότι κάποιο αόρατο φωτοστέφανο της έδινε όλη αυτή τη λάμψη. Τραβώντας το σορτσάκι της κάθισε στην άκρη του πεζοδρομίου περιμένοντας να της μιλήσει κάποιο από τα κορίτσια. Κρατούσε μαζί της ευτυχώς το λεύκωμα της και άρχισε να το ξεφυλλίζει αφού είχαν περάσει ήδη αρκετά λεπτά χωρίς να την πλησιάσει κανείς. Έβλεπε τα κορίτσια λίγο πιο πέρα από εκείνη να παίζουν σχοινάκι και προσπαθούσε να βρει έναν τρόπο να τις κάνει να την πλησιάσουν. Ήταν πάντοτε όμως εσωστρεφής και πολύ κλειστό παιδί. Τι είχε κάνει τόσο λάθος η κυρία Πελαγία μαζί της; Πως σε όλα τα παιδιά ήταν τόσο εύκολο να πλησιάζουν το ένα το άλλο και εκείνη έκανε υπεράνθρωπες προσπάθειες να βρει κάποιον να μιλήσει; Τα αγόρια πάντοτε κρατούσαν απόσταση από εκείνη. Τα έβλεπε μόνο να τη χαζεύουν και έπειτα να χάνονται από τα μάτια της κάπως επιδεικτικά και πολλές φορές κρατούσαν την ίδια στάση και πολλά κορίτσια. Μονάχα εκείνο το κορίτσι που έμοιαζε άγνωστο στα μάτια της σήμερα τις έριχνε πιο έντονες ματιές ενώ πηδούσε πάνω από το σκοινάκι. Ποιο να ήταν άραγε εκείνο το παράξενο κορίτσι; Όλη την ώρα χαμογελούσε και η φωνή της ακουγόταν σαν μελωδία στα αυτιά οποιουδήποτε ακροατή. Εκείνο λοιπόν το ροκ κορίτσι ήταν η Στεφανία. Άπλωσε το χέρι της και της έδωσε την μπάλα της.\n– Πάρε την. Θέλεις να παίξεις μαζί μας; Θα παίξουμε «μήλα» σε λίγο.\nΗ Άρτεμης γύρισε με εκείνα τα τεράστια καταπράσινα μάτια της και την κοίταξε σχεδόν έκπληκτη τινάζοντας με το ένα της χέρι απαλά τα μαλλιά της. Κούνησε καταφατικά το κεφάλι της αλλά χαμηλώνοντας το βλέμμα της κάπως ντροπαλά. Τα υπόλοιπα κορίτσια την κοίταξαν με μια παράξενη απορία στο βλέμμα τους αλλά γρήγορα προσαρμόστηκαν στην πρωτοβουλία της καινούρια τους φίλης. Η Στεφανία ήταν πολύ χαμογελαστή και άρχισε να λέει κατά τη διάρκεια του παιχνιδιού την μικρή οδύσσεια που περνούσαν με τη μητέρα της μέχρι να προσαρμοστούν στο καινούριο τους σπίτι. Η Άρτεμης σε όλο το παιχνίδι πρόσεχε τις κινήσεις της, έδειχνε να φοβάται την μπάλα και όταν ένα μικρό ατύχημα με την μπάλα την έκανε να πονέσει στο χέρι της σταμάτησε και έκατσε στην άκρη πάλι σιωπηλή. Τα υπόλοιπα κορίτσια έδειχναν να το διασκεδάζουν που επιτέλους απαλλάχτηκαν από την παρουσία της στο παιχνίδι μιας και δεν μπορούσε να προσαρμοστεί με τον απαιτούμενο αυθορμητισμό. Η Στεφανία δεν την άφησε πολύ μόνη της και με ένα λαχάνιασμα που μαρτυρούσε ότι χρειαζόταν ξεκούραση έκατσε δίπλα της μούσκεμα στον ιδρώτα. Η Άρτεμης κοίταξε το φανελάκι της που από λευκό είχε γίνει σχεδόν γκρι από την ταλαιπωρία.\n– Μη σε νοιάζει… Αυτό φεύγει. Πως σε λένε;\nΤη ρώτησε προσπαθώντας να μπουν στη διαδικασία να ανταλλάξουν επιτέλους μια παραπάνω λέξη.\n– Άρτεμης. Εσένα Στεφανία είπες ε;\n– Ναι… Στεφανία.\n– Δε σε έχω δει ποτέ. Πας στο σχολείο μας;\n– Ναι. Πρώτη γυμνασίου είμαι.\n– Εγώ πάω στη δευτέρα.\n– Α… ωραία. Πριν μια βδομάδα μετακομίσαμε εδώ πιο κάτω με τη μητέρα μου. Εσύ μένεις σε αυτή τη γειτονιά;\n– Όχι… Στην παραπάνω γειτονιά. Απλά εδώ ξέρω ότι μαζεύονται όλα τα παιδιά και έρχομαι καμιά φορά.\n– Το κατάλαβα… Ανέβαινα από το σπίτι μου και ήταν η γειτονιά μου άδεια. Εδώ γίνεται χαμός.\n– Πρέπει να φύγω…\n– Θα τα πούμε καμιά φορά εδώ αν είναι. Όποτε θέλεις να ‘ρχεσαι. Εγώ θα έρχομαι μόλις τελειώνω τα μαθήματα μου.\n– Σε αφήνουν οι γονείς σου;\n– Ναι, η μητέρα μου με αφήνει.\n– Ο πατέρας σου σε αφήνει κάθε μέρα;\n– Στο είπα και πριν. Μετακόμισα εδώ με τη μητέρα μου…\n– Α, συγγνώμη… μάλλον δεν το πρόσεξα.\n– Δε πειράζει… όποτε θέλεις να έρχεσαι να παίζουμε.\nΗ Στεφανία της χάρισε το πιο γλυκό της χαμόγελο και η Άρτεμης για πρώτη φορά ένιωσε μέσα της ότι επιτέλους είχε κάποια φίλη. Δεν ήταν ακριβώς φίλη αλλά θα μπορούσε και να γίνει. Ξαφνικά ένιωσε πολύ χαρούμενη και η διαδρομή μέχρι το σπίτι της, της φάνηκε πολύ όμορφη. Μπαίνοντας στο σπίτι άκουσε τις γλυκές υστερίες της κυρίας Πελαγίας μόλις αντίκρισε το φανελάκι της κόρης της μέσα στα μαύρα χάλια. Σχεδόν αμέσως την έβαλε με μια γρήγορη κίνηση στο μπάνιο και την υποχρέωσε να πλυθεί, αλλά όση ώρα η Άρτεμης άκουγε τη γλυκιά μουρμούρα της μητέρας της την ώρα που τριβόταν μέσα στο μπάνιο τόσο η καρδιά της χαμογελούσε όλο και περισσότερο μιας και σήμερα γύρισε γεμάτη από παιχνίδι. Η όλη διαδικασία της φούσκωνε όλο και περισσότερο το στήθος της που είχε αρχίσει να παίρνει μια πιο γυναικεία όψη σιγά σιγά και έτσι όπως κυλούσε πάνω στο καλοσχηματισμένο εφηβικό κορμί της η σαπουνάδα από το σφουγγάρι της, τόσο τα λακάκια της διαγράφονταν από το γλυκό της χαμόγελο. Πρώτη φορά ένιωθε τόσο γεμάτη μέσα της. Έπαιξε με την ψυχή της και το απολάμβανε και ας φαινόταν το αντίθετο σε όλους. Ήταν το μυστικό της σήμερα λοιπόν. Μπορεί να μην ήξερε να παίζει τόσο έντονα όσο τα υπόλοιπα παιδιά αλλά είχε κάνει μια καλή αρχή, μια αρχή που φοβόταν και σήμερα αλλά εκείνο το παράξενο και ευδιάθετο κορίτσι της άπλωσε το χέρι για να την βάλει στη διαδικασία να ανακαλύψει τις ομορφιές που κρύβει το παιχνίδι. Η Στεφανία ίσως να γινόταν η φίλη της. Δεν το ήξερε αλλά μέσα της το ήλπιζε. Αυτό το κορίτσι δεν την κοιτούσε περίεργα όπως όλες οι υπόλοιπες συμμαθήτριες της. Την έκανε να νιώθει όμορφα μέσα της.\nTags: voula gkemisi βούλα γκεμίση δωρεάν δωρεάν ανάγνωση δωρεάν βιβλία κοινωνικό δράμα μυθιστόρημα ο αιώνιος δούλος\nΠροηγούμενο Άρθρο ΚΑΤΩ ΑΠΟ ΤΟ ΧΙΟΝΙ – Christmas story\nΕπόμενο Άρθρο ΤΟ ΜΥΣΤΙΚΟ ΕΝΟΣ ΑΓΓΕΛΟΥ


Η Huawei πιάστηκε να δειγματίζει φωτογραφίες από DSLR για selfies από κινητό!\nΗ Huawei δεν έχει το καλύτερο ιστορικό στον τομέα της διαφήμισης. Οι καμπάνιες για το P8 και P9 αποδείχθηκαν όχι και τόσο ειλικρινείς, με αυτή για το καινούριο Nova 3 να αποδεικνύεται μια από τα ίδια.\nΤο 30 δευτερολέπτων διαφημιστικό δείχνει ένα ζευγάρι να τραβάει selfies σε διαφορετικές καταστάσεις και ώρες της μέρας, όπου με τη βοήθεια του Nova 3 και του beauty AI, τα αποτελέσματα είναι… επαγγελματικά!\nΌλα πήγαιναν καλά για την Huawei, μέχρι τη στιγμή που η ηθοποιός της διαφήμισης, Sarah Elshamy, πόσταρε μερικές φωτογραφίες από τα γυρίσματα, στον προσωπικό της λογαριασμό στο Instagram. Τότε αποκαλύφθηκε πως η όμορφη selfie που είδαμε στο διαφημιστικό, τραβήχτηκε από μια μεγάλη DSLR και όχι από το Nova 3. Η φωτογραφία που στη συνέχεια κατέβηκε, αλλά την βλέπουμε από κάτω, δείχνει τον ηθοποιό που υποτίθεται βγάζει την selfie, να μην κρατά απολύτως τίποτα!\nΤώρα, η Huawei αναφέρει πως ποτέ δεν είπε ότι η διαφήμιση γυρίστηκε αποκλειστικά με το Nova 3 και ότι είναι ευρέως γνωστό πως ο χώρος της διαφήμισης είναι λίγο παραπλανητικός, θέλοντας να υποβιβάσει το συμβάν. Βέβαια, δεν είναι η πρώτη φορά, όπως πρόσφατα είδαμε και με το Samsung Galaxy A8, και υποθέτουμε πως έχει συμβεί και άλλες φορές που απλά δεν έχουν βγει προς τα έξω, αλλά μια τέτοια σκοπίμως παραπλανητική προωθητική ενέργεια αποτελεί δυσφήμιση για τα προϊόντα της κάθε εταιρείας, καθώς τα υποτιμά από μόνη της με αυτόν τον τρόπο.\nΚουφάλα νεκροθάφτη, δεν θα σου δώσω την χαρά, έχω κάνει χαρτιά για καύση!\nΈτσι πες τε τα με την παλαιοεταιρία\nΚώστας, μετανιωμένος αλλά απο τότε αφυπνισμένος για το τι τελικά είναι η αυτοονομαζόμενη χιουαβάι .\nΜία από τα ίδια με την παλαιομηλοκινιτή , μόνο τα ναζιστικά σήματα τους λείπουν.\nΚοροϊδία, ψέμα, ληστεία, χειραγώγηση …\nΔεν αξίζει, πολύ ασχολήθηκα


Στυλιανίδης από Ιθάκη: Είμαστε εδώ για να δώσουμε λύσεις στα προβλήματα που άφησε η κακοκαιρία - CNN.gr\nΑνανεώθηκε: Σάββατο, 16 Οκτωβρίου 2021 19:27\n«Με εντολή του πρωθυπουργού ήρθαμε να επισκεφθούμε ειδικά την Ιθάκη, γιατί είναι η περιοχή της Ελλάδος που έχει πληγεί περισσότερο από αυτή τη φυσική καταστροφή, τον "Μπάλλο", όπως τον ονομάσαμε. Η Ιθάκη έχει δεχτεί τόσο μεγάλο όγκο νερού που σύμφωνα με τις στατιστικές, όπως πληροφορήθηκα από τους ειδικούς, αποτελεί το τέταρτο ή το πέμπτο ρεκόρ βροχόπτωσης. 345 χιλιοστά σε αυτό το μικρό νησί. Αντιλαμβάνεστε τι ζημιές έχουν γίνει», δήλωσε μεταξύ άλλων ο κ. Στυλιανίδης ενώ προσέθεσε ότι κατά τη διάρκεια της αυτοψίας που πραγματοποίησαν με τον υφυπουργό, Χρήστο Τριαντόπουλο, τον γενικό γραμματέα, Βασίλη Παπαγεωργίου, με τη συνοδεία του δημάρχου και του υπόλοιπου Δημοτικού Συμβουλίου και όλων των Αρχών του νησιού, αυτό που είδαν «είναι συγκλονιστικό».\n«Επισκεφθήκαμε την εκκλησία, σπίτια, επιχειρήσεις. Το νησί χρειάζεται άμεση βοήθεια. Ο πρωθυπουργός, ο οποίος έχει ήδη συνομιλήσει, μόλις κατεβήκαμε από το ελικόπτερο, με τον δήμαρχο, μας έδωσε εντολή να προχωρήσουμε άμεσα. Για το λόγο αυτό είναι μαζί μας ο υφυπουργός, κ. Τριαντόπουλος, ο οποίος είναι αρμόδιος για τα θέματα αποκατάστασης μετά από φυσικές καταστροφές. Γι' αυτό είμαστε εδώ, για να δώσουμε λύσεις για την Ιθάκη», επισήμανε ο κ. Στυλιανίδης.\nΠΟΛΙΤΙΚΗ\t· ΜΠΑΛΛΟΣ\t· ΧΡΗΣΤΟΣ ΣΤΥΛΙΑΝΙΔΗΣ\t· ΚΑΚΟΚΑΙΡΙΑ ΜΠΑΛΛΟΣ\t· ΙΘΑΚΗ\t· ΑΥΤΟΨΙΑ\t· ΠΛΗΜΜΥΡΕΣ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Tip μακιγιάζ για selfies - Woman View\nΕίναι η μόδα της εποχής και τα κοινωνικά δίκτυα κατακλίζονται πλέον από τις λεγόμενες selfies και ειδικά οι γυναίκες όπως κάθε φορά άλλωστε θέλουμε να είμαστε αψεγάδιαστες.\n1) Μπορεί να θέλεις να βγάλεις μια φυσική φωτογραφία και να είσαι όσο πιο… natural γίνεται, αλλά αυτό δεν σημαίνει πως δεν μπορείς να βάλεις λίγη μπρονζέ πουδρίτσα στα κατάλληλα σημεία! Όσο φυσική και αν θέλεις να δείχνει η επιδερμίδα σου καλό είναι να έχεις καλύψει πρώτα τις ατέλειες με μια απλή πούδρα που είναι απόλυτα ελαφριά στο δέρμα σου στην απόχρωση της επιδερμίδας σου για να αποφύγεις τις διχρωμίες. Στην συνέχεια άπλωσε στα μάγουλα, την μύτη και το μέτωπο (τα σημεία δηλαδή που βλέπει ο ήλιος) λίγη μπρονζέ πούδρα που θα δώσει ηλιοκαμένη όψη στην επιδερμίδα σου.\n2) Η ομοιμορφία στο μακιγιάζ είναι το μυστικό. Ξέχασε την αγαπημένη σου ιριδίζουσα σκιά γιατί όπως και να το κάνεις στρασάκια και τέλεια φυσική selfie δεν πάνε πακέτο και προτίμησε την ματ εκδοχή μιας σκιάς σε απαλή μπεζ ή ελαφρώς μπρονζέ απόχρωση. Μην απλώσεις έντονα και σκούρα χρώματα στα βλέφαρα σου που θα «σκοτεινιάσουν» το βλέμμα σου. ΕΞάλλου μην ξεχνάς πως δεν πρέπει να χρησιμοποιήσεις σκιές που αντανακλούν το φως στο πρόσωπο σου! Τιπ: το άι-λάινερ είναι το ιδανινκό για να τονίσεις διακριτικά το βλέμμα σου!\n3) Ένα απαλό μακιγιάζ στα μάτια είναι ιδανικό για την τέλεια φυσική selfie αρκεί να τονίσεις τα χείλη σου με ένα ροζ κραγιόν στην ματ εκδοχή του! Τιπ: άφησε το Instagram να σου προσφέρει την πολύτιμη βοήθεια του με τα διάφορα φίλτρα του! Το Amaro, Rise και το Mayfair είναι ιδανικά για να «φωτίσεις» τα δυνατά σου σημεία.\n4) Τι καλύτερο από τα ροδαλά μαγουλάκια σου που όχι μόνο δείχνουν αλλά είναι και απόλυτα φυσικά; Μην σπαταλάς τον χρόνο ψάχνοντας να βρεις την σωστή απόχρωση ρουζ για την τέλεια selfie! Τσίμπησε απαλά τα μάγουλα σου πριν βγάλεις την φωτογραφία και φόρεσε το πιο λαμπερό σου χαμόγελο!\nΠροηγούμενο άρθροΣυμβουλές για να κρατήσεις τη σχέση σου ζωντανή\nΕπόμενο άρθροΗ Σίσσυ Χρηστίδου επισκέφτηκε τον δερματολόγο των σταρ Στέλιο Αγγελίδη και έκανε τη θεραπεία της… Κιμ Καρντάσιαν! (vid)


Κεφάλαιο υγεία και κοινωνική πρόνοια -Ο Γ. Καπεντζώνης συνεχίζει το απολογισμό του - Nafpaktos Voice\nΚεφάλαιο υγεία και κοινωνική πρόνοια -Ο Γ. Καπεντζώνης συνεχίζει το απολογισμό του\n• Συνεχίζεται η λειτουργία της Δομής «Βοήθεια Στο Σπίτι». Ανταποκριθήκαμε άμεσα στην αλλαγή του Οργανισμού Εσωτερικής Υπηρεσίας (ΟΕΥ) για αλλαγή της νομοθεσίας και την εξασφάλιση δυνατότητας στελέχωσή της με μόνιμο προσωπικό.\n• Αξιοποιούμε τη δομή του «Κέντρου Κοινότητας» με τριετή διάρκεια, για την ενίσχυση αναξιοπαθούντων και απόρων συμπολιτών μας, ΑμεΑ και ωφελούμενων ΕΕΕ με ειδικευμένο προσωπικό τριών ατόμων, που εξυπηρετεί ήδη οικογένειες και μεμονωμένα άτομα\n• Πραγματοποιήσαμε δράση μέσω των Ιατρικών Κινητών Μονάδων στο Λιδωρίκι με την στήριξη του Ιδρύματος «Σταυρός Νιάρχος». Εξυπηρετήθηκαν περίπου 700 άνθρωποι απομακρυσμένων ορεινών χωριών και είχαν την ευκαιρία να εξεταστούν από γιατρούς 15 ειδικοτήτων περίπου.\n• Συμμετέχουμε στο πρόγραμμα «Μια Ελπίδα Γεννιέται» μέσω των εταιρειών ΓΙΩΤΗΣ Α.Ε και HOPE genessis με σκοπό την παροχή κάθε πιθανής βοήθειας σε γυναίκες που επιθυμούν να τεκνοποιήσουν ή κυοφορούν ήδη (έως 18η εβδομάδα) και κατοικούν μόνιμα σε απομακρυσμένες περιοχές της Ελλάδας όπως ο Δήμος Δωρίδος, και κατ’ επέκταση να δώσει λύση στο πρόβλημα της υπογεννητικότητας που αντιμετωπίζει η χώρα μας.\n• Για το σχολικά έτη 2014 έως και το 2016 συμμετείχαν οι δύο δημοτικοί παιδικοί σταθμοί στο Πρόγραμμα Οικογενειακής Εναρμόνισης & Επαγγελματικής Ζωής, βοηθώντας άνεργες μητέρες αλλά και εργαζόμενες, στην ομαλή ένταξη τους στον εργασιακό στίβο. Στόχος είναι η δημιουργία ενός νέου δημοτικού παιδικού σταθμού στην Ερατεινή.\n• Διαρκής στήριξη, μέσω παραχώρησης δημοτικών ακινήτων για τη στέγαση Αγροτικών Ιατρείων και Περιφερειακών Ιατρείων.\n• Συμμετέχουμε σε δράσεις υποστήριξης ευπαθών ομάδων, σε συνεργασία με την Περιφέρεια, τη Μητρόπολη Φωκίδος και τοπικούς συλλόγους.\n• Συνεργαζόμαστε με φορείς όπως η ΑΛΚΥΟΝΗ για θέματα που προσβασιμότητας και ΑμεΑ.\n• Συμμετέχουμε στο Εθνικό Διαδημοτικό Δίκτυο Υγιών Πόλεων – Προαγωγής Υγείας\n• Ιδρύσαμε και λειτουργούμε Κέντρο Δια Βίου Μάθησης στο Δήμο Δωρίδος προς εφαρμογή προγραμμάτων Γενικής Εκπαίδευσης Ενηλίκων.\n• Συμμετέχουμε στο δίκτυο «Ευρωπαϊκής Χάρτας για την Ισότητα των Φύλων στις Τοπικές Κοινωνίες».\n• Εφαρμόσαμε δομή ρύθμισης οφειλών και δυνατότητα διευκολύνσεων τμηματικής καταβολής των ληξιπρόθεσμων οφειλών των πολιτών.\n• Διατηρούμε διαρκή συνεργασία με το Ινστιτούτο Απασχόλησης της ΓΕΣΣΕ, πρόταση στο πρόγραμμα «Ανάπτυξη Ανθρώπινου Δυναμικού», για τη δημιουργία θέσεων απασχόλησης σε τοπικό επίπεδο μέσω προγραμμάτων κοινωφελούς χαρακτήρα.\n• Λειτουργούμε κοινωνικό παντοπωλείο με σκοπό την υποστήριξη οικονομικά αδύναμων ατόμων.\n• Χρήση του θεσμού της χορηγίας στο πλαίσιο της Εταιρικής Κοινωνικής Ευθύνης εταιρειών που δραστηριοποιούνται στην περιοχή για διανομή τροφίμων κ.τ.λ


AMFIKLIA-Αμφίκλεια: Δελτίο συμβάντων από την Μαρία Σκουρολιάκου\nΕξιλαστήρια ποιήματα στο έλεος της σφαγής. Σε ημερήσια διάταξη μάτια χιλιάδες, έχουν φως, μια οθόνη που ξερνάει πλαστικούς μαστούς, οπίσθια και λαμπερή ηλιθιότητα.\nΚανονική υποταγή και οι μάσκες πρώτη ύλη. Ελλείμματα ψυχής κι ο φόβος καρφιτσώνει χαμόγελα Εφιαλτικά.\nΠαραχαράκτες πλάι μας, κόλακες ασκεπείς που βγάζουν όμορφες φωτογραφίες και κατά συρροή λασπώνουν την αλήθεια.\nΞημερώνει και νυχτώνει προσφυγιά. Οι μέρες πνίγονται σε προσευχές και ακάλυπτες ζωές βάφουνε τον ορίζοντα. Ρούχο πολιτισμού σε βιασμένο σώμα.\nΜια γη ποτάμι κατακόκκινο από ντροπή και αίμα.\nΑναρτήθηκε από Stathism στις 11:40 π.μ.


«Η Ένωση μπορεί να λέει ότι θέλει, ο Θεοδώρου μπορεί να πάει όπου θέλει. Τελεία» | ΓΗΠΕΔΟ\nΑρχική ΚΥΠΡΟΣ Α ΚΑΤΗΓΟΡΙΑ «Η Ένωση μπορεί να λέει ότι θέλει, ο Θεοδώρου μπορεί να πάει...\nΤη θέση του ΠΑΣΠ σχετικά με το θέμα με τον Δημήτρη Θεοδώρου κατέθεσε ο εκτελεστικός πρόεδρος, Σπύρος Νεοφυτίδης, μιλώντας στον ΣΠΟΡ FM.\nΌπως ανάφερε, ο παίκτης έχει το δικαίωμα να αποχωρήσει από την ομάδα του Παραλιμνίου – με την οποία έχει συμβόλαιο και για τη νέα σεζόν – από τη στιγμή που διαβαθμίστηκε και να συνεχίσει την καριέρα του σε όποια ομάδα επιθυμεί (σ.σ. υπάρχουν πληροφορίες ότι συμφώνησε ήδη με τον ΑΠΟΕΛ).\nΤοποθετήθηκε και για την ανακοίνωση της Ένωσης που χαρακτήρισε τον σχετικό όρο ως καταχρηστικό και παράνομο.\nΓια τον κανονισμό: «O κανονισμός αυτός έχει ισχύ από το 2015. Ο κανονισμός αυτός έχει εγκριθεί από όλα τα σωματεία, γιατί θυμάμαι πολύ καλά όταν υπογράφαμε το ενιαίο συμβόλαιο, η ΚΟΠ απέστειλε εγκύκλιο σε όλα τα σωματεία και τους ζητούσε να τοποθετηθούν. Το μοναδικό σωματείο που τοποθετήθηκε με κάποιες θέσεις ήταν ο Απόλλωνας, από εκεί και πέρα όλα τα σωματεία συμφώνησαν με τη ρήτρα αυτή. για τον εξής λόγο: Όταν ένα σωματείο διαβαθμίζεται, επειδή στην Α’ κατηγορία έχουν μέχρι 25 επαγγελματικά συμβόλαια με 15 ξένους-κοινοτικούς, έχουν το πλεονέκτημα για διακοπή του συμβολαίου λόγω του ότι υπάρχει ο κίνδυνος να επιβαρυνθούν αυτά τα συμβόλαια στη β’ κατηγορία και να έχουν τεράστια οικονομικά προβλήματα. Όλα αυτά τα χρόνια ήταν όλα καλά, αλλά τώρα επειδή διαβαθμίστηκες, να την ονομάζεις καταχρηστική και παράνομη. Έναν όρο που τον έκριναν οι ίδιοι στο τέλος της ημέρας».\nΑν ήταν σωστή: «Γιατί να μην είναι σωστή. Οι κανονισμοί της FIFA αυτό που λένε είναι ότι ισχύει για τη μία πλευρά, σε μία συμφωνία, πρέπει να ισχύει και για την άλλη. Άρα, τι θέλουμε; Όταν είναι στο συμφέρον μας αυτό να ισχύει και όταν δεν είναι να μην ισχύει; Στην προκειμένη, εάν ήθελαν να κρατήσουν τον παίκτη θα μπορούσαν να κάνουν μία συγκεκριμένη πρόταση με συγκεκριμένη συμφωνία με τον Ιανουάριο. Δεν με αφορά, δεν θέλω να ασχοληθώ. Αυτό που έχει σημασία είναι ότι ο παίκτης είναι ελεύθερος και ο παίκτης νόμιμα μπορεί να εγγραφεί σε όποια ομάδα θέλει. Τελεία. Αυτή είναι η θέση του ΠΑΣΠ. Η Ένωση μπορεί να λέει ότι θέλει. Βάση του συμβολαίου ο παίκτης είναι ελεύθερος και μπορεί να εγγραφεί σε όποια ομάδα θέλει. Τελεία».\nΑν ισχύει για όλους τους ποδοσφαιριστές, ξένους ή ντόπιους, οι ομάδες των οποίων έχουν διαβαθμιστεί: «Όποιοι είχαν αυτό τον όρο στο συμβόλαιό τους, ναι».\nΓια το ηθικό μέρος: «Το να διακόπτεις δηλαδή 15 συμβόλαια αν πας διαβάθμιση είναι ηθικό αλλά αν σου το κάνεις ένας παίκτης δεν είναι ηθικό; Το ηθικό συγκρίνεται ανάλογα των συμφερόντων σου; Αυτός ο όρος είναι υπέρ των ομάδων που ξέρουν να τον χειριστούν σωστά. Έξι μήνες πριν από το τέλος του συμβολαίου μπορούσαν να του έκαναν νέα πρόταση, είτε παν είτε δεν παν διαβάθμιση. Αλλά προφανώς δεν τα έβρισκαν στο οικονομικό».\nΠροηγούμενο άρθροΜαζεμένα νέα σε όλα τα μέτωπα\nΕπόμενο άρθροΣτους τρεις οι ξένοι στα πρωταθλήματα ανδρών και γυναικών


Είναι τα τραγουδιστά τα όνειρα που χαράζουν την πορεία. – παυσίφωνο\nartech\t| 1408992603\nΕίναι η θάλασσά μου, που μπαίνω μέσα της και το μυαλό μου αρχίζει αμέσως να μπαίνει σε διαδικασίες που δεν μπορώ να ελέγξω. Να σβήνει αναμνήσεις, να δημιουργεί τα μέλλοντα, να συνδυάζει στοιχεία με πληροφορίες που δεν συνδυάστηκαν ποτέ. Να φτιάχνει ζωές και ρόλους για μας μέσα σε αυτές, ρόλους δύσκολους, επίπονους και αγνώριμους για εμάς.\nΕίναι το γέλιο σου που θέλω να ακούσω ξανά μέσα σε λίγους τοίχους, που λίγες φορές ακούστηκε κι όμως είναι σαν να μεγάλωσα με αυτό.\nΕίναι το χαμόγελό σου που έρχεται μπροστά μου σε κάθε μου βουτιά. Είναι που όταν μπεις σε ένα κομμάτι στη ζωή μου, δεν μπορώ μετά να σε αποσυνδέσω απ’ αυτό. Είναι που τώρα δεν μπορώ να σκεφτώ τη θάλασσά μου χωρίς εσένα κι είναι που τώρα κάτι μου λείπει, κάτι μεγάλο.\nΕίναι το άρωμα του δέρματος: λίγο ξερό, λίγο απ’ το αντιηλιακό, λίγο ηλιοκαμμένο, λίγο απ’ το αλατισμένο νερό της βρύσης, λίγο απ’ το ιώδιο της θάλασσας που αρνείται να φύγει μέχρι την επόμενη μέρα.\nΕίναι το απόγευμα που φυσάει ένα ζεστό αέρα, που θέλει όσο τίποτα να με δροσίσει. Είναι τα κλειστά τα μάτια και η γεύση του παγωμένου στα δόντια, πριν η γλώσσα κολλήσει στην τραχιά επιφάνεια.\nΕίναι το μαγιώ σου στην απλώστρα, τα γυαλιά και το καπέλο σου στο τραπέζι, τα λευκά σου πόδια πάνω στη καρέκλα.\nΕίναι ο ήλιος που φεύγει από τα παράθυρα και η νύχτα που έρχεται και φέρνει τα κουνούπια. Είναι η μυρωδιά του μπισκότου στα πόδια και στα χέρια.\nΕίναι ο ουρανός που τρύπα-τρύπα αδειάζει από το φως και σκοτεινιάζει. Κι είναι το φως που ξανάρχεται πάνω σε μικρές πινέζες και κάνει τη ματιά πιο απέραντη, τις αναμνήσεις πιο βαριές και το μέλλον πιο ελαφρύ.\nΕίναι η ανάσα σου που μαρτυρά τα όνειρά σου, να φεύγουν για ταξίδια μακρινά και κοντινά, σε θάλασσες, βουνά και σύννεφα και βαθιά μέσα σου και μέσα μου, πριν έρθει το πρωί κι ανοίξουν πάλι τα μάτια σου.\nΕίναι που πάντα περιμένω κι ονειρεύομαι το καλοκαίρι μας.\nκατηγορία: ιδιοφωνίες\tετικέτες: είναι\nNext: Μηνύματα ή Το βιολί της Apple\nPrevious: Κουνούπι στα τρία